Vakavulica o Jisu na Yalomalumalumu | Bula i Jisu\nWILIKA ENA VOSA Afrikaans Albanian Alur Amharic Arabic Armenian Aymara Azerbaijani Azerbaijani (Cyrillic) Baoule Bassa (Cameroon) Batak (Karo) Batak (Toba) Bicol Boulou Bulgarian Cambodian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chuvash Cibemba Croatian Czech Dangme Danish Drehu Dutch Efik English Estonian Ewe Finnish Fon French Ga Georgian German Greek Guarani Gujarati Gun Haitian Creole Hebrew Hiligaynon Hungarian Igbo Iloko Indonesian Isoko Italian Japanese Javanese Jula Kabiye Kamba Kazakh Kazakh (Arabic) Kikaonde Kikongo Kikuyu Kiluba Kinyarwanda Kipende Kirghiz Kiribati Kirundi Kisonge Kongo Korean Kwanyama Lingala Lithuanian Lomwe Luganda Luo Luvale Macedonian Macua Malagasy Malay Malayalam Maltese Mauritian Creole Maya Moore Myanmar Ndau Ndebele Ndebele (Zimbabwe) Nepali Nigerian Pidgin Norwegian Nyaneka Nyungwe Oromo Ossetian Otetela Pangasinan Papiamento (Curaçao) Persian Polish Portuguese (Brazil) Quechua (Ancash) Quechua (Ayacucho) Quechua (Bolivia) Quechua (Cuzco) Romanian Russian Samoan Sango Sena Sepedi Serbian (Cyrillic) Serbian (Roman) Sesotho (Lesotho) Seychelles Creole Shona Silozi Sinhala Slovak Slovenian Solomon Islands Pidgin Spanish Sranantongo Swahili Swahili (Congo) Swedish Tagalog Tahitian Tajiki Tamil Tatar Telugu Thai Tigrinya Tok Pisin Totonac Tshiluba Tshwa Turkish Turkmen Tuvaluan Twi Tzotzil Ukrainian Umbundu Urdu Uruund Uzbek Uzbek (Roman) Vietnamese Wallisian Waray-Waray Yoruba Zapotec (Isthmus) Zulu vakaViti\nBibi ni Yalomalumalumu\nMACIU 17:22–18:5 MARIKA 9:30-37 LUKE 9:43-48\nPAROFISAITAKA TALE O JISU NONA MATE\nSAUMA NA IVAKACAVACAVA ENA ILAVO MAI NA GUSU NI IKA\nO CEI ENA LEVU DUADUA ENA MATANITU?\nNi oti na veivakamataliataki kei na nona vakabulai na cauravou e curumi timoni ena yasayasa o Sisaria Filipai, e gole sara o Jisu i Kapenaumi. Eratou tomani koya ga nona tisaipeli, mera kua ni kila na lewenivanua “na nodratou lako.” (Marika 9:30) Qori ena levu kina na gauna me vakarautaki ratou ena nona mate kei na cakacaka me ratou qarava. E vakamacalataka o Jisu: “Sa vakarau soli na Luve ni tamata ina ligadra na lewenivanua, era na vakamatei koya, ia ena vakaturi ena ikatolu ni siga.”—Maciu 17:22, 23.\nE sega ni dodonu me ka vou vei ratou na tisaipeli na itukutuku qori. Sa dau tukuna voli mai o Jisu ni na vakamatei, ia e sega ni via vakabauta o Pita. (Maciu 16:21, 22) Ratou raica na tolu na yapositolo na veivakamataliataki, ratou rogoca tale ga ni veivosakitaki nona sa na “biubiu” o Jisu. (Luke 9:31) Eratou se sega ni kila vinaka nona imuri na ibalebale ni vosa i Jisu, ia e “mositi ratou dina” na veika e tukuna. (Maciu 17:23) Eratou rere tale ga ni tarogi koya ena ka e sega tiko ni matata vei ratou.\nEratou yaco sara i Kapenaumi, na vanua e dau tiko kina vakalevu o Jisu, e nodratou koro tale ga eso na yapositolo. Era mani torovi Pita na daukumuni ivakacavacava ni valenisoro. Ena nodra saga mera beitaki Jisu ni sega ni sauma na ivakacavacava, era taroga: “E dau solia na nomudou qasenivuli na ivakacavacava ni valenisoro?”—Maciu 17:24.\n“Io,” e sauma o Pita. Sa kila rawa tu o Jisu na ka e yaco ni lesu i vale, e taroga sara: “Cava nomu rai Saimoni? Era dau kumuna mai vei na tui e vuravura na soli kei na ivakacavacava? Vei ira na luvedra se vei ira na vulagi?” E sauma o Pita: “Vei ira na vulagi.” Sa qai kaya o Jisu: “Kena ibalebale, era sega ni dau soli ivakacavacava na luvenitui.”—Maciu 17:25, 26.\nE sokaloutaki na Tamai Jisu e valenisoro, na iLiuliu ni lomalagi kei vuravura. E sega ni gadrevi kina vua na Luve ni Kalou me sauma na ivakacavacava ni valenisoro. E kaya o Jisu: “Mera kua ni tarabe, lako i waitui, viritaka nomu siwa, na imatai ni ika o yavia mai, dolava na gusuna, o na raica kina e dua na ilavo siliva [na steita se tetradrakema]. Kauta qai solia vei ira me nodaru ivakacavacava.”—Maciu 17:27.\nNi ratou tiko kece na tisaipeli ratou sa qai tarogi Jisu se o cei ena levu duadua ena Matanitu ni Kalou. Eratou se rere e liu na tisaipeli ni tarogi Jisu me baleta na nona mate, ia qo eratou sa doudou ni taroga na ka ena yacovi ratou ena gauna se bera mai. E kila vinaka o Jisu na nodratou nanuma, ni ratou a veibataka tiko qori ena ilakolako i Kapenaumi. E mani taroga: “Na cava dou veibataka tiko e gaunisala?” (Marika 9:33) Eratou veigaluvi ena levu ni nodratou madua, ni ratou veibataka tiko se o cei e levu duadua vei ratou. Oti eratou sa qai tukuna vei Jisu na taro eratou veivosakitaka voli mai: “O cei mada e levu duadua ena Matanitu vakalomalagi?”—Maciu 18:1.\nE sega ni namaki me ratou veibataka qori na tisaipeli ni sa rauta ni tolu na yabaki nodratou muri Jisu voli. Ia me nanumi tiko ni ratou sega ni uasivi, ratou susugi tale ga ena vakabauta vakalotu e vakaliuci kina na itutu. Dua tale ga na gauna sa oti, a yalataka o Jisu ni na solia vei Pita na “ki” ni Matanitu ni Kalou. De dua e nanuma kina o Pita ni uasivi ratou na kena vo. A rairai va tale ga qori na nodrau rai o Jemesa kei Joni ni rau raica nona vakamataliataki o Jisu.\nSe mani cava nodratou rai, e vakadodonutaki ratou o Jisu. E kaciva sara e dua na gonelailai me mai duri ena kedratou maliwa, qai kaya vei ratou: “Ke dou sega ni veisau mo dou vaka na gone lailai, dou na sega sara ni curu ina Matanitu vakalomalagi. O koya gona, o koya e yalomalumalumu me vaka na gone lailai qo ena okati me levu duadua ena Matanitu vakalomalagi, o koya e vakaceguya e dua na gone lailai va qo ena yacaqu e vakacegui au tale ga.”—Maciu 18:3-5.\nE vakasakiti dina na iwalewale ni veivakavulici ya! E sega ni cudruvi ratou nona tisaipeli o Jisu se me tukuna ni ratou kocokoco, se via rogo. E via vakavulici ratou ga. E sega ni dua na ka era vakacerecerei se rogo kina na gonelalai, e tukuna gona o Jisu ni bibi me tiko tale ga vei ratou na tisaipeli na rai ya. Sa qai tinia o Jisu: “O koya e vakamalumalumutaki koya ena kemudou maliwa, o koya qo e uasivi.”—Luke 9:48.\nNa veika bibi cava e taleva o Jisu ena ilakolako lesu i Kapenaumi? Ratou ciqoma vakacava qori na tisaipeli?\nNa cava e sega ni gadrevi kina me solia o Jisu na ivakacavacava ni valenisoro? Cava ga e sauma kina?\nNa cava eratou rairai kauaitaka kina na tisaipeli na itutu? E vakadodonutaki ratou vakacava o Jisu?\niMeli iMeli Bibi ni Yalomalumalumu\njy wase 62 t. 148-149


Na Cava e Vakaibalebaletaka na Jerusalemi Vou ena ivola na Vakatakila?\nWILIKA ENA VOSA Afrikaans Albanian Amharic Arabic Armenian Azerbaijani Baoule Batak (Toba) Bislama Catalan Cebuano Chichewa Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Croatian Czech Danish Dutch English Estonian Faroese Finnish Fon French Ga Georgian German Greek Gun Haitian Creole Hebrew Hiligaynon Hungarian Icelandic Iloko Indonesian Italian Japanese Kikaonde Kinyarwanda Kirghiz Kiribati Kirundi Korean Kwanyama Lingala Lithuanian Luganda Malagasy Malay Malayalam Maltese Mambwe-Lungu Moore Myanmar Ndebele (Zimbabwe) Norwegian Nzema Oromo Ossetian Pangasinan Persian Polish Portuguese (Brazil) Portuguese (Portugal) Romanian Russian Sango Serbian (Cyrillic) Serbian (Roman) Setswana Seychelles Creole Shona Sidama Sinhala Slovak Slovenian Spanish Sunda Swahili Swedish Tagalog Tatar Telugu Thai Tigrinya Tsonga Turkish Twi Ukrainian Uruund Valencian Venda Vietnamese Welsh Yoruba Zulu vakaViti\nNa Cava na Jerusalemi Vou?\nE laurai vakarua ena iVolatabu na matavosa “Jerusalemi Vou.” Qo na koro ivakatakarakara e vakaibalebaletaki vei ira na ilawalawa era imuri i Jisu, ra qai veiliutaki vata ena Matanitu ni Kalou mai lomalagi. (Vakatakila 3:12; 21:2) E vakatoka tale ga na iVolatabu na ilawalawa qo me yalewavou i Karisito.\nKa me kilai me baleti Jerusalemi Vou\nE tiko mai lomalagi. Na gauna kece e cavuti ena iVolatabu na Jerusalemi Vou, ena tukuni kina ni lako sobu mai lomalagi ra qai yadrava tu na agilosi na matamata ni koro. (Vakatakila 3:12; 21:2, 10, 12) Na vakaitamera tale ga ni koro e vakadinadinataki ni sega ni rawa ni tiko e vuravura. Na kena raba e “12,000 na sitadia,” se “falogi.” * (Vakatakila 21:16; King James Version) Na tutuna e rauta ni 560 na kilomita (se 350 na maile) na kena cere.\nE dusia na ilawalawa era imuri i Jisu era kilai mera yalewavou i Karisito. E vakatokai o Jerusalemi Vou me “yalewavou, na wati ni Lami.” (Vakatakila 21:9, 10) Na ivakatakarakara qori e dusi koya tiko na Lami o Jisu Karisito. (Joni 1:29; Vakatakila 5:12) Na yalewavou i Karisito oya na “wati ni Lami,” e vakaibalebaletaki ira na lotu vakarisito era na duavata kei Jisu mai lomalagi. E vakatauvatana na iVolatabu nodrau veiwekani o Jisu kei ira na lotu vakarisito qori me vaka na veiwatini. (2 Korinica 11:2; Efeso 5:23-25) Na yavu tale ga ni vatu kei Jerusalemi Vou e ceuti kina “na yacadratou na 12 na yapositolo ni Lami.” (Vakatakila 21:14) Na ivakamacala qori e kilai kina se tukuni cei tiko o Jerusalemi Vou, qo o ira na lotu vakarisito era kacivi mera lai bula mai lomalagi era “tara cake ena nodra yavu na yapositolo kei na parofita.”—Efeso 2:20.\nE tiko ena dua na matanitu. Na koroturaga kei Isireli o Jerusalemi makawa, na vanua a veiliutaki kina o Tui Tevita na luve i Solomoni, kei ira nona kawa ena “idabedabe vakaturaga i Jiova.” (1 Veigauna 29:23) E vakatokai o Jerusalemi me “koro tabu,” e vakaibalebaletaka na Matanitu ni Kalou ena yatukawa i Tevita. (Niemaia 11:1) E vakatokai tale ga me “koro tabu” o Jerusalemi Vou,” ra qai lewena na tomani Jisu i lomalagi mera lai ‘veiliutaki mai vakatui e vuravura.’—Vakatakila 5:9, 10; 21:2.\nEna vakalougatataki kina o vuravura. E vakamacalataki ni o Jerusalemi Vou e “lako sobu mai vua na Kalou mai lomalagi.” Eda raica kina ni vakayagataki koya na Kalou me baleta eso na ka me vakayacori ena taudaku kei lomalagi. (Vakatakila 21:2) E veisemati gona na Jerusalemi Vou kei na Matanitu ni Kalou, ni vakayagataka sara ga o koya me vakayacora kina nona inaki “e vuravura me vaka e caka tiko mai lomalagi.” (Maciu 6:10) E okati ena inaki ni Kalou me baleti keda e vuravura na veivakalougatataki qo:\nSereki mai na ivalavala ca. E drodro mai Jerusalemi Vou na “uciwai ni wai ni bula” qai solia na wai ina “kau ni bula” mera “vakabulai kina na veimatanitu.” (Vakatakila 22:1, 2) Na veivakabulai vakayago, vakayalo tale ga qo ena sereki keda mai na ivalavala ca, meda qai bula uasivi me vaka ga na inaki taumada ni Kalou.—Roma 8:21.\nEna vinaka noda veimaliwai kei na Kalou. Eda yawaka na Kalou nida kawa ivalavala ca. (Aisea 59:2) Nida sa sereki mai na ivalavala ca ena qai vakayacori taucoko kina na parofisai qo: “E sa tiko vei ira na tamata na vale ni Kalou, ena tiko vata kei ira o koya, era na nona tamata. Na Kalou ena tiko vata kei ira.”—Vakatakila 21:3.\nEna oti na rarawa kei na mate. Na Kalou ena vakayagataka nona Matanitu me “qusia tani . na wainimata kece mai na matadra, sa na sega tale na mate, na lolosi, na tagiyaso, kei na mosi.”—Vakatakila 21:4.\n^ para. 5 Na ivakarau ni balavu ni valenisarasara era vakayagataka na kai Roma e tautauvata e 185 na mita.\nNa iVolatabu Lomalagi Saumi na Taro Vakaivolatabu


Na Kedra I Wiliwili, chapter 8 of the Fijian Bible - with audio narration\nSa qai vosa na Kalou vei Mosese, ka tukuna:\n2 "Mo vosa vei Eroni, ka vaka; 'Ni o sa tuvani iratou na cina, e vitu na cina me ratou vakararamataka na i tutu ni cina.'"\n3 Sa cakava vakakina o Eroni; ni sa tuvani iratou na cina me ratou tadrava toka na kenai tutu, me vaka sa vakaroti Mosese kina o Jiova.\n4 Na kena caka vakamatau na i tutu ni cina oqo sa caka e na koula sa lautuki mai na tolona kina sena sa tukilaki. Me vaka sara ga na kena i tuvaki ka vakatakila na Kalou vei Mosese, sa vakayacora me vakakina.\n5 Sa qai vosa o Jiova vei Mosese, ka tukuna:\n6 "Mo kauti ira na Livai mai vei ira na luvei Isireli ka me muri na i tuvatuva ni veiqaravi me ra vakasavasavataki.\n7 "Oqo na i valavala mo cakava mo vakasavasavataki ira kina: mo vakamirika vei ira na wai savasava, ka mo qai laivi ira me ra toroya kece na yagodra, ka me ra qai savata na nodra i sulu, ka me ra rawa ni savasava kina.\n8 "Me ra qai kauta e dua na bulumakau gone vata kei na i madrali laukana ka buli e na valawa matailalai sa veiwaki kei na waiwai, ka mo na qai kauta talega e dua na bulumakau gone me i madrali ni valavala ca.\n9 "Mo na qai kauti ira mai na Livai kina mata ni vale ni veitavaki, ka mo na qai vakasokumuni ira kece na lewe ni vavakoso i Isireli.\n10 "Ka mo na qai kauti ira mai na Livai e na matai Jiova, ia, o ira na luvei Isireli me ra na qai tabaki ira na Livai e na ligadra.\n11 "Ia, o Eroni me na qai vakacabori ira na Livai vei Jiova, me vaka na i madrali e yalovaki mai vei ira na Isireli, ka me rawa ni ra cakava kina na cakacaka i Jiova.\n12 "Ia o ira na Livai me ra na qai tabaka na uludra na bulumakau gone, ia, mo na qai cabora e dua me i madrali ni valavala ca ka dua tale me i soro kama vei Jiova, me ra sorovaki kina o ira na Livai.\n13 "Mo na qai vakaduri ira na Livai e na mata i Eroni kei rau na luvena, ka vakacabori ira me vaka na i madrali e yalovaki vua na Kalou.\n14 "Ia mo na tawasei ira vakaoqo na Livai mai vei ira na luvei Isireli, ka ra sa na yaco na Livai me ra Noqu.\n15 "Ni oti oqori era sa na lako sara na Livai me ra veiqaravi ena loma ni Vale ni Veitavaki, ia mo na vakasavasavataki ira ka vakacabori ira me vaka nai madrali e yalovaki.\n16 "Ni ra sa na soli taucoko sara ga vei Au mai vei ira na gone ni Isireli; Au sa tauri ira sara ga me Noqu ka me rai sosomi vei ira na ulumatua vei ira kece na luvei Isireli.\n17 "Ni ra sa Noqu o ira kece na ulumatua mai vei ira na luvei Isireli, ruarua na tamata kei na manumanu; e na siga au a vaqeavutaki ira kina na ulumatua ni vanua oijipita Au sa vakatabui ira kina oqo me ra Noqu.\n18 "Au sa tauri ira kina na Livai me kedra i sosomi na ulumatua taucoko e Isireli.\n19 "Ka'u sa soli ira kina na Livai vei Eroni me rai solisoli kei rau talega na luvena mai vei ira taucoko na luvei Isireli, me ra veiqaravi ena vukudra na Isireli ena loma ni vale ni Veitavaki, ka me ra vakacaboi soro talega me baleti ira na luvei Isireli, ka me kakua ni ra cudruvi na Isireli ni ra sa torova mai na vale ni Kalou."\n20 E rau sa qai cakava o Mosese vata kei Eroni kei ira na i vavakoso taucoko ni luvei Isireli na veika oqo vei ira na Livai; me vaka sara ga e ya vakarota o Jiova vei Mosese me baleti ira na Livai, era sa cakava vakakina na luvei Isireli vei ira.\n21 Era sa qai vakasavasavataki ira na Livai ka ra sa savata na nodra i sulu; ia o Eroni sa vakacabori ira me vaka na i madrali e yalovaki vua na Kalou, sa qai vakacaboi soro o Eroni e na vukudra me vakasavasavataki ira.\n22 Ni oti oqo, era sa cavutu sara na Livai me ra sa qarava yani na nodra cakacaka e na loma ni vale ni veitavaki ena matai Eroni kei rau na luvena; me vaka ga sa vakarota oti na Kalou vei Mosese baleti ira na Livai, e ratou sa mani kitaka vakakina vei ira.\n23 Ia sa vosa o Jiova vei Mosese ka tukuna,\n24 "Oqo na ka e baleti ira na Livai: Mai vei ira era sa sivia cake na yabaki ruasagavulu ka lima era sa rawa ni curu me ra veiqaravi ena cakacaka ni vale ni veitavaki;\n25 "Ia ni ra sa yacova mai na yabaki limasagavulu sa dodonu me ra cegu mai na cakacaka oqo, ka me ra kakua tale ni veiqaravi.\n26 "E rawa ni ra veivuke vei ira na nodra i tokani e na loma ni vale ni veitavaki, me ra tu ka waraki ira era leqa mai, ia era sa na sega ni vakatarai me ra cakava tale na cakacaka. Me vaka sara ga oqo na ka mo cakava vei ira na Livai me baleta na nodra i tavi."


Wilika na changer ni veidusimaki na qaqana — TransDict.com\nEna initaneti na itukutuku kadua na karekita ivakarau Dauvuki\nE cakava oqo na Dauvuki na rearrangement ni matanivola kece na lewe ni itukutuku ena kena kadua ni ituvatuva, veisautaka na veidusimaki ni wiliki na itukutuku ki na kena veibasai ni sega ni saumi. Na imatai ni ivakarau ni bula na lewe ni itukutuku ena na ivakarau ni bula mai muri, ka na ivakarau ni bula mai muri sa na imatai tiko (revurevu ni mirroring na ivakatakarakara). Ni oti na veisautaka na ivakarau ni na matanivola, na me wilika na na itukutuku kadua ni rawarawa mai na imatau ki na imawi, mai na boto ni ulu. Me lesu tale vua na itukutuku ki na mataqali taumada (matata vinaka na ituvatuva), sa dodonu me lako sivita oqo Dauvuki tale.\nVakabira na itukutuku me veisautaka na kosi ni wiliwili:\nMe kena ivakaraitaki vei iko e dua na itukutuku ena imawi ki na imatau ni idusidusi ni ivakatakarakara, ka o gadreva mo veisautaka na ituvatuva ka vakarautaka na ivakatakarakara me vaka na kena mataqali imatau ki na imawi. Sai koya oqo na iwali me vukei iko mo kila na veiveisau na veidusimaki ni ivakatakarakara ki na kena veibasai. Tovolea na iyaya oqo ni ivakarau reversion ena galala na iyatuvosa ena initaneti.\nVeisautaki na ituvatuva ni matanivola mai na LTR (imawi ki na imatau) ka saumaki kina me vakaduri ni Initaneti, sega ni dua na parokaramu ni komipiuta ni ituvaki ni lewenivola ena RTL (imatau ki na imawi) e gadrevi. E ka ni marau, e dredre me kune e dua na iyaya ni cakacaka me ra cakava ga ni – e dua na tex kadua ni saumaki. Na veisau qaqana e wiliki kina na veidusimaki mai na tekivu-ki-na mua kei na isau ena mua-me-tekivu ena tabana oqo. Ena cakacaka vata kei na mataqali ni itukutuku taucoko oqo na gacagaca ni Initaneti yavutaki strrev (REVERSETXT): ivakatakarakara, ituvaki ni bula, vakamatanivika, kei na so tale.\nIvakarau ni veiqaravi na iyatuvosa (na wa na matanivola)\nO na rawa ni veisautaka ivola ni tamata yadua, na vosa, na iyatuvosa se na itukutuku taucoko sara ka sega ni converters ni ikatolu na soqo ni marau: iyaya ni cakacaka, na veika, na parokaramu ni komipiuta. Mirroring na revurevu ni tex se na vosa e vakatara vei kemuni mo ni ra veivukevuke kina na nomu a vukica vakatobuicu sobu na itukutuku downside cake, se na vanua ena reverse order yadua na matanivola ni wa. Dauvuki vata kei cega na itavi me baleta na itukutuku ena dua ga na ivosavosa (changer ivakarau ni matanivola itukutuku). E rawa ni reversing e dua na wa mai na ivola, na vosa se iyatuvosa.\nItukutuku revertor ni ivakarau na karekita\nVakacava ena cakacaka oqo na Dauvuki ni imawi ki na imatau? E rawarawa sara! Veika e sa volai na tomika cake na ivakarau ni bula mai na mua ni itukutuku ka vakacurumi me tekivu, veisautaka na ivakarau ni bula nei itutu--veitikivi, ka tomana tiko na cakacaka me yacova na ivakataotioti ni tex se na vosa. Sa yaco kina o rawata na nomu itukutuku ena yasa ni dakuna na karekita ivakarau iVakadewa (vata kei na matanivola inverted). Dauvuki buli me baleta na itukutuku sa volai tu ena ituvatuva ni horizontal (sega ni vola).\nSala me vakaduria na ivola mai na mua me tekivu se na sala me me vakasuka lesu e dua na wa ena initaneti? Na sala me veisautaka na volavola vakanadaku na itukutuku. E gadreva walega o veisautaka itukutuku wilika na veidusimaki mai na tekivu-na mua me tekivu mai na ivakataotioti.\nVeidusimaki ni wiliwili ni sega ni tiko sa ikoya na imawi ki na imatau. So na vosa, me vakataka na ivalavala vaka Iperiu, e gadrevi kina e dua na veidusimaki ni wiliwili ni imatau ki na imawi. E rawa ni o vakayagataka na nomu na barausa ni Initaneti kei na oqo Dauvuki me vakadodonutaki kina na veidusimaki ni wiliki ni dua na itukutuku, na iyatuvosa se na vosa. Vakarautaka na veidusimaki ni wiliwili me veibasai ena kena vakayagataki na dauveivakadodonutaki ni veidusimaki oqo e wili.\nItukutuku ni vosanicuru Dauvuki itukutuku kadua na karekita ivakarau Dauvuki


Era Raica na Dauniveivakavulici ena Yatu Filipaini na Yaga ni Website na JW.ORG\nWILIKA ENA VOSA Afrikaans Albanian Amharic Arabic Armenian Azerbaijani Basque Batak (Toba) Bicol Bislama Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Croatian Czech Danish Dutch English Finnish Fon French Galician Georgian German Greek Haitian Creole Hebrew Hungarian Iloko Indonesian Isoko Italian Japanese Javanese Kinyarwanda Kirghiz Kirundi Korean Lingala Lithuanian Malay Malayalam Myanmar Ndebele (Zimbabwe) Norwegian Pangasinan Persian Polish Portuguese (Brazil) Portuguese (Portugal) Romanian Russian Serbian (Cyrillic) Serbian (Roman) Shona Slovak Slovenian Spanish Spanish Sign Language Swahili Swedish Tagalog Tahitian Tarascan Telugu Thai Turkish Ukrainian Valencian Vietnamese Yoruba vakaViti\nEra Raica na Dauniveivakavulici ena Yatu Filipaini na Yaga ni JW.ORG\nEna 2016 e ka dokai vei ira na iVakadinadina i Jiova mera vakaraitaka vei ira na dauniveivakavulici ena yasana o Zamboanga del Norte, ena Yatu Filipaini na yaga ni vidio kei na ulutaga ena jw.org. Era gole e liu na iVakadinadina i Jiova ena Tabana ni Vuli ena koroturaga o Dipolog. Dua na ka nodra marautaka na jw.org na vakailesilesi, era kerei ira kina na iVakadinadina i Jiova mera vakamacalataka na kena idusidusi me 30 na miniti ena tolu na vuli e caka me baleti ira na qasenivuli ena vica na siti kei na tauni e Zamboanga del Norte.\nCava era vakamacalataka?\nEra vakamacalataka na iVakadinadina i Jiova eso ga na vidio digitaki kei na ulutaga ena website vei ira na 300 na qasenivuli era tiko ena vuli. Era taleitaka vakalevu na ulutaga, “Ka mo Cakava ni Tiko na Nomu Dinau.” Era kaya e levu na qasenivuli ni na vukei ira na gonevuli vaka kina o ira. Era yadua kece na tikidua, Eda na Raica e Vei na iSaunitaro Bibi me Baleta na Bula? E vakamacalataki kina e levu na ivakasala yaga ena jw.org. Sega ni bera nodra download eso na qasenivuli na vidio mai na website.\nE vuavuaivinaka sara na tolu na vakamacala qori, e mani tuvanaka na Tabana ni Vuli me vakamacalataki tale ga vei ira na 600 na daunivakasala kei na so tale na dauniveivakavulici. Io, e levu era marautaka dina qori.\n“E yaga dina na website”\nEso vei ira na tiko kina era kaya ni vukei ira sara vakalevu na ivakamacala ena website. E kaya e dua na qasenivuli: “Dua na ka noqu vakavinavinaka. E yaga sara ga ena noqu vakavulici ira na gonevuli.” E kaya e dua tale na qasenivuli: “Levu na ka au vulica meu cakava vakabibi na gauna au lomabibi kina. E yaga dina na website qo vei ira na itabagone kei ira na qase.”\nE sivia na 350 na qasenivuli era tiko ena kena vakamacalataki na jw.org era vinakata eso tale na itukutuku. Era mani vakarautaka na iVakadinadina i Jiova eso na ivola, era vakamacalataka tale ga eso na ivakasala yaga ena iVolatabu vei ira kece na taleitaka.\nEra marau na iVakadinadina i Jiova ni sivia na 1,000 na qasenivuli era tiko ena kena vakamacalataki na jw.org e Zamboanga del Norte. Era vulica talega na kena yaga ena nodra veivakavulici. Ena yaga sara vakalevu vei ira na qasenivuli e veiyasa i vuravura na ivukevuke yaga ni veivakavulici qo me baleta na ivakavuvuli dodonu, itovo savasava kei na idusidusi vakayalo. *\n^ para. 9 E nuitaki na tabana ni vuli ena Yatu Filipaini me vakavulici ira na gonevuli, me “uqeti ira tale ga mera cakava na ka e dodonu kei na itovo vakayalo me savasava kina nodra ivalavala me vinaka tale ga.”—Yavu ni Vakavulewa ena Yatu Filipaini ena 1987 (The 1987 Constitution of the Republic of the Philippines, Article XIV, Section 3.2.)\nVakawati & Vuvale iTabagone Gone Vakacegu & Marau\niMeli iMeli Era Raica na Dauniveivakavulici ena Yatu Filipaini na Yaga ni JW.ORG\nVukei Luvemu me Vakavinakataka Nona Cakacaka ni Vuli\niWali ni Lomaocaoca


11 August, 2014, 12:00 am\nTIMI kaukauwa o Suva ka ra lewena na dauqito mai na yasana.\nIa, e vakaraitaka na dau ni veivakatavulici ni timi ni Nadroga o Esala Nauga ni ratou sa tu vakarau ki na semifainala ka ratou sega ni beci Suva.\nE tomana o Nauga ni sega ni dua e mavoa e na timi ka ra bulabula vinaka na cauravou ni Nadro ka ra sa tu vakarau e na qito bibi me na vakayacori e na Vakarauwai qo.\nTaumada au vakavinavinakataka na lewe ni timi ni rawa ni keitou yacova mai na semi fainala ka vaka kina vei ratou na vakalesilesi ni timi, e kaya o Nauga.\nAu sa veisureti tiko e na loma ni yasana o Nadroga Navosa ena nomuni na gole mai vakalewe levu mo ni na mai vakadinadinataka na qito e na Vakarauwai qo, e kaya o Nauga.\nSa na vakayacori ga na semi fainala me vaka na siga sa lokuci oti tiko ka sa na vakailavotaka na valenivolavola ni rakavi unioni ena noda vanua (Fiji Rugby Union) na veika e dodonu me na saumi me vaka e laveta cake tiko mai na timi ni Nadroga.\nNi oti na nodra mai bose vata na vei unioni ni rakavi e na noda vanua kei na FRU ena Vakarauwai sa oti, ka vakaraitaka kina o Tiko Matawalu na peresitedi ni timi ni Nadroga ni veika e a kudruvaka tiko sa mai wali ni oti e dua na veivosaki vinaka kei na FRU.\nE kaya o Matawalu ni bose oya e vukea na kena vakaukauwataki tale na veiwekani e tiko vei ira na vei unioni ni rakavi e Viti kei na FRU.\nE kaya o Matawalu ni sa vakadeitaka na FRU ni sa na saumi tiko na veika e lavaki ni bera na kena vakayacori na bolebole e na bilo ni Farebrother.\nE vakaraitaka o Radrodro Tabualevu na vakalesilesi liu ni FRU ni sa dua na veivosaki vinaka e ratou mai cakava ka sa dua na gaunisala vinaka ni nona tekivutaka na nona vakaitavi e na FRU.\nNa timi ni Nadroga e na sota tiko kei Suva mai Lawaqa e na i matai ni semi fainala ni Skipper cup ni oti na tolu ena tolusagavulu na miniti (3.30pm) e na Vakarauwai qo.\nIa, na timi ni Naitasiri e na sota tiko kei Nadi e na i karua ni semi fainala e na Ratu Cakobau Park mai Nausori e na Vakarauwai mai qo. Oqo me na macala kina o i rau na qaqa.


Veisautaka na Mataveilewai e Rusia na Lewa me Vakatabui na Website—JW.ORG\nWILIKA ENA VOSA Afrikaans Albanian Armenian Azerbaijani Azerbaijani (Cyrillic) Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Croatian Czech Danish Dutch English Estonian Ewe Finnish French Georgian German Greek Hungarian Iloko Indonesian Italian Japanese Kirundi Korean Lithuanian Malagasy Norwegian Polish Portuguese (Brazil) Portuguese (Portugal) Romanian Russian Sepedi Serbian (Cyrillic) Serbian (Roman) Setswana Slovenian Spanish Swahili Swedish Tagalog Tsonga Turkish Ukrainian Xhosa Zulu vakaViti\n21 JANUERI, 2014\nST. PETERSBURG, Rusia—Ena ika7 ni Okosita, 2013, a vakarota na mataveilewai e ra ena korolevu o Tver ena vualiku kei Moscow, me vakatabui e Rusia taucoko na website na jw.org.\nEra dau rai ena website na jw.org e vica vata na udolu e veiyasa i vuravura, era dau taleitaka tale ga na dauvakadidike. Ia e tokoni ira na vakailesilesi na mataveilewai me vakatabui na website. A vakataulewa na mataveilewai, ia a sega ni bau taro ina Watchtower Bible and Tract Society of New York se me kerea e dua na ivakamacala mai na isoqosoqo ni iVakadinadina i Jiova me baleta na website. Era kerea na iVakadinadina i Jiova me rogoca tale na kisi na matavelewai levu e Tver, qai tuvanaki me vakayacori qori ena 22 Janueri, 2014.\nE sivia ni 160,000 na iVakadinadina i Jiova e Rusia era dau vakayagataka na website na jw.org ena nodra cakacaka vakalotu, kei na nodra vulica yadudua se vakavuvale na iVolatabu. Ni sega ni saumi na itukutuku vakaivolatabu e vakarautaki ena website, era dau rai tale ga kina e rauta ni 142 na milioni na lewe i Rusia. Ia era sa na sega ni cakava rawa qori ke sega ni veisau na lewa ni mataveilewai. O koya e uqeta na vakayagataki ni website e Rusia e rawa sara ga ni wili me daubasulawa. E kaya e dua na parofesa e kenadau ena vakadidike vakalotu o Yekaterina Elbakyan, ni jw.org e “iloloma vei ira na dau vakadidike ena veika vakalotu. E levu na ka e rawa ni vulici kina, qai matata na ivakamacala. E rawarawa na kena vakamacalataki na veika titobu vakayalo kei na ivakavuvuli e vauca na itovo. Ni o rai ena website, e vaka ga o curuma tiko na nodra vale na iVakadinadina i Jiova.”\nE kaya o Grigory Martynov na nodra gusunivosa na iVakadinadina i Jiova e Rusia: “E yaga dina na website na jw.org vei ira na via kila na iVolatabu ena noda vanua, qai sega ni tokona na veika vakapolitiki se vakabisinisi.” E kaya tale o Grigory ni sa tu na vakanuinui ni na vakadonuya na mataveilewai levu e Tver mera vakayagataka tiko ga na lewe i Rusia na website na jw.org.\nE kaya o J. R. Brown e gusunivosa ni itikotiko liu ni iVakadinadina i Jiova e Niu Yoka: “E ivukevuke yaga ni vakadidike na website na jw.org, e nuitaki qai yaga vakalevu e veiyasa i vuravura na ivakasala ni vuvale e tiko kina. Era rai ena website qori e veisiga e rauta ni le 900,000 mera wilika kina na itukutuku e vakarautaki ena 600 vakacaca na vosa. E sega ni dua na yavu me nanumi kina ni na veivakaleqai na itukutuku qori.”\nRusia: Grigory Martynov, talv. +7 812 702 2691\n22 Janueri, 2014 IROGO VOU: Dua na qaqa vakairogorogo nikua vei ira na iVakadinadina i Jiova, ni a veisautaki kina na lewa a tauca taumada na mataveilewai e ra me vakatabui e Rusia taucoko na website vakadonui ni iVakadinadina i Jiova na jw.org. E kaya na mataveilewai levu ena gauna e rogoca tale kina na kisi, ni sega ni dodonu na lewa e tauca na mataveilewai e ra ena ika7 ni Okosita, 2013 baleta e sega ni dua na yavu vakalawa me vakatabui kina na website. E kaya o J. R. Brown na gusunivosa mai na itikotiko liu ni iVakadinadina i Jiova: “Era marautaka na qaqa qo na iVakadinadina e veiyasa i vuravura. Kena ibalebale sa rawa nira vakayagataka tiko ga na lewe i Rusia taucoko na website totoka qo.”\niMeli iMeli IROGO VOU: Guce na Sasaga me Vakatabui na JW.ORG\niKuri ni iTukutuku: Guce na Sasaga me Vakatabui na JW.ORG


Serua Day Celebration - Matavuvale Network\nCreated by Tunoke\nNa soli ni sikolasivi ni Yasana ko Serua e nai ka 29 ni Okotova, 2010.\nLocation: Naitata, Navua\nNa veisureti ni tausoli ni Serua Day "Mo djina me rewa"\nNi sa sureti na Turaga na Marama kei kemuni na vasu ni vanua o Serua ena Siga kei Serua ena i 29 ni Okotova e Naitata, Navua. Nai naki ni soli me ra vukei na i kawa bula kei Serua ena vuku ni vuli…Continue\nStarted by Tunoke Oct 24, 2010.\nYou need to be a member of Serua Day Celebration to add comments!\nComment by Tunoke on October 24, 2010 at 7:45pm\nNa Serua Day se Siga kei Serua e na vakayacori tiko e na Vale ni Volavola ni Yasana o Serua ena i ka 29 ni Okotova, ka o ni sa sureti tiko kina na Turaga kei na Marama ni vanua o Korolevu kei Burenitu, kemuni na Vasu, kemuni na vakawati mai kei kemuni na via vakawati mai e na Yasana vakaturaga o Serua. E ra na mai dolava tiko na Turaga Vunivalu Serua ka ra na mai sogota tiko na kumuni soli oqo na Turaga na Railevu.\nNai naki ni tausoli oqo me ra na vukei na kawa i Serua ka ra vuli tiko ena vei Koronivuli lelevu (secondary/Tertiary) ena noda vanua me ra i sosomi ni vanua o Korolevu kei Burenitu ena veisiga ni mataka.\nE na vakayacori vata tiko na parokaramu oqo kei na nodra veisivisivi nai tabagone ena Ulutaga na "Noqu Kalou Noqu Vanua". E na vakayacori tiko kina na veisivisivi sigidrigi kei na meke ka na vakaicocovitaki tiko.\nMutu vo sureti nai vola kawa bula, na vasu qeinia na dau tutakinia tu na lemutu Yasana me mutu na lamai tausoli me baletia na ledju kawa colo veiqwata.\nMe vakakalougataki kemudou na ledu kalou.


Sierra Leone: Dusi tiko vei Crystal na vanua e tiko kina e dua na galu\nVULI IVOLATABU 4,089,110\nMasulaka me Sotavi Ira na Galu\nO Crystal e dua na daukaulotu e veivuke tiko ena vunautaki ni itukutuku vinaka vei ira na galu e Sierra Leone. Ni bera ni lai vunau ena dua na siga, a masulaka me sotavi ira na galu ena yalava. A muria e dua tale na gaunisala ena mataka ya ni lai raica e dua na nona veisikovi lesu. A tarogi ira eso ke ra kila e dua na galu ena yasayasa oya, era dusia sara vua e dua na vale. Erau mani sota kei na dua na goneyalewa e taleitaka na itukutuku vinaka, e via gole tale ga ina soqoni vagalu. Era tarogi Crystal o ira na vakaitikotiko e kea ke via lai raica e dua tale na galu. O koya tale ga qori e via kila na ka dina. Sa cakacaka vakavica ena yalava ya o Crystal, ia se qai sotavi rau vakadua na galu a vunau kina ena mataka ya. E kaya o Crystal ni kunei rau ga na tataleitaki ya ena veivuke i Jiova.\n“Ganiti Au Sara ga na iVunau!”\nA gole tiko ina soqoni ena dua na siga o Emmanuel mai Liberia, a raica sara ni duri tu e gaunisala e dua na cauravou e vakaisulu vinaka. E kauai o Emmanuel ni matararawa tu o cauravou, mani vakelea nona motoka me taroga ke vinakata na veivuke. E vakamacala sara o cauravou ni yacana o Moses, a butakoci kece nona ilavo, e vakasamataka tale tiko ga me vakamatei koya. A vakarogoci Moses o Emmanuel ni talaucaka na lomana, oti sa qai kaya vua: “Kerekere daru gole vata mada ina Vale ni Soqoni.” Erau gole vata sara na le rua. E tagi o Moses ni tarai koya na ka e rogoca ena soqoni. Oti na ivunau, e kaya o Moses: “E ganiti au sara ga na ivunau! Sa ra duatani ga na iVakadinadina i Jiova.” A vakadonuya o Moses me vulica na iVolatabu, sa tiko wasoma tale ga ena soqoni.\n“Au Sega ni Lotu Butobuto”\nO Aminata e dua na goneyalewa yabaki 15 mai Guinea-Bissau. Gauna se yabaki 13 kina, a tukuna na nona qasenivuli vei ira na lewe ni kalasi mera droinitaka na matavulo kei na so tale na ka e dau vakayagataki ena soqo ni marau. Ia e droinitaka o Aminata na manumanu kei na kau qai vola na “Parataisi” me iulutaga ni nona droini. Ni raica o qasenivuli na droini i Aminata, e tukuna ni na sega ni soli vua e dua na maka baleta e veicalati nona droini. A lai raici qasenivuli o Aminata ni oti na kalasi qai taroga: “O cei a tauyavutaka na soqo ni marau?”\n“O ira na lotu butobuto,” e kaya o qasenivuli.\nDroinitaka tiko o Aminata na “Parataisi”\nE kaya o Aminata: “Au sega ni lotu butobuto, au sega ni vakaitavi kina ena kena soqo. Au droinitaka ga na ka au vakabauta, oya ni sa voleka ni vukica na vuravura na Kalou me parataisi.” A kaya o qasenivuli ni na vakarautaka eso tale na taro, mera qai vola na kena isau na lewe ni kalasi. Ena 20 na taro e vakarautaki, e sauma donu o Aminata e 18.\nEra Gole Yani e Levu\nE vitu na dautukutuku eratou tiko ena iwasewase lailai ena dua na koro e Malawi. E rawarawa ga na itaratara ni nodratou vanua ni soqoni. Ni uqeti ratou na dautukutuku nona veisiko na ivakatawa ni tabacakacaka, eratou gumatua kina ni veisureti ina iVakananumi ni mate i Karisito. A vakayagataki ga na cina tabucagi ena iVakananumi, qai dredre na veitosoyaki ena levu ni tataleitaki era tiko ena soqo. Ia dua na ka nodratou marau na le 7 na dautukutuku nira tiko ena soqo e le 120!\nMalawi: Era tiko ena iVakananumi e le 120\nYaga na Brochure ena Nona Vakawati\nLevu na vanua e dau qai laurai na vuavuaivinaka ni vunau e matanalevu ena siti ni sa oti toka e dua na gauna. Kena ivakaraitaki, a gole e dua na marama ina qiqi ni vunau a duri tu e Lomé na koroturaga kei Togo. A lomalomarua mada e liu, ia a mani taura na brochure E Rawa ni Mamarau Nomu Vuvale. A veivosakitaki vakalailai na Efeso 5:3, oti a solia na marama ya nona naba ni talevoni vei rau na tacida, rau solia tale ga nodrau naba na tacida. A qiri na marama ya ni oti e rua na macawa qai kaya: “Au sega ni dau taleitaki ira na iVakadinadina i Jiova. Ia au sa wilika na brochure, sa totoka dina. Au walia rawa kina eso na leqa ena noqu vakawati, au vukei rau tale ga e rua na veiwatini. A cala noqu rai me baleti kemuni na iVakadinadina i Jiova. Kerekere au via vulica na iVolatabu.” A vulica na iVolatabu na marama ya, erau vuli tale ga e dua na veiwatini a vakamacalataka vei rau na brochure.\nA Vakadewataka na Brochure\nE bau yawa vinaka na vanua e toka kina na tauni lailai o Ankasie e Ghana. E vica ga era volivolitaki tu e gaunisala ena tauni, ia e dau duri na qiqi ni vunau e matanalevu ena Moniti kece. Dua na siga ni duri tu e yasa ni qiqi e dua na tacida o Samuel, a vunau sara vua e dua tale na turaga o Enoch. A taura na brochure Vakarorogo Vua na Kalou o Enoch, qai tarogi Samuel ke tiko eso na ivola vaKusaal.\nGhana: A vakadewataka na brochure ena vosa vaKusaal\nE kaya o Samuel: “Vosota, e sega. Ia e tiko na ivola vakaFrafra,” e via tautauvata kei na vosa vaKusaal. A kerea o Enoch eso na ivola me lai veisoliyaka vei ira na wekana e nakoro.\nNi lesu i Ankasie o Enoch, a solia vei Samuel eso na tikinipepa. Sa vakadewataka tu o Enoch na brochure Vakarorogo Vua na Kalou! ena vosa vaKusaal. E sega ni cegu nona lako ina soqoni o Enoch, kei na nona vulica na iVolatabu.


The Fiji Times Online | Nai Lalakai Online | Rawarawa nai yaya ni soqo vei NZOTC\nRawarawa nai yaya ni soqo vei NZOTC UNAISI RATUBALAVU | Monday, December 4, 2017\nESA vo ga oqo e tolu vakacaca na macawa meda yacova yani na siga namaki, oya na Siganisucu, kei na tawase ni yabaki.\nEda dau kila vinaka ni levu sara na soqo eda dau vakayacora kina na i Taukei.\nE daumaka mo ni laki raica na i yaya kei na i voli ena loma ni sitoa levu oqo o NZOTC.\nE rua tikoga na kena tabana e Viti, e dua e Lautoka ka kena i karua oya mai Lautoka.\nKevaka ko na vakarau caka soqo, daumaka mo na rairai yani vei NZOTC.\nKevak dou via tatavu se barbarcue, e tu na veika e vakayagataki me da tatavu kina ena tabana oqo.\nNa soqo ni vakamau, na tevutevu, kei na soqo vakaveiwekani, ni da mai marautaka vata na kena sa mai vakacavari e dua na i tavi ena loma ni dua na yabaki.\nE dau siga namaki vei keda, baleta ni da kila ni dau vakayacori ga na soqo ni Siganisucu kei na Tawase ni Yabaki, vakayadua ga ena veiyabaki.\nE na kena vakarautaki na soqo vakaoqo, e daumaka me na vakarautaki tu na i yaya kei na gacagaca kece ni veiqaravi.\nEna tabana vei NZOTC, eratou volitaka tu na veleti, na bilo kei na takeaway packs ka dau vakayagataki ena soqo ni vuvale, na koro se dua na soqo levu eda vakayacora.\nNa i yaya talega ni teitei, kei na iyaya eda vakayagataka ni da gade e volitaki tu ena tabana oqo vei NZOTC ena Lot 30 Dabea Lane e Valelevu kei na dua tale na tabana e Lautoka ena Lot 2, Saqa Street e Lautoka.\nNa kena mataqali na i sele kava kei na vaele na kena mataqali na Workshire kei na Trumpeter e tu oqo vei NZOTC.\nNa kena vakarautaki na soqo, sa sega tale ni ko qai leqataka na veleti se na bilo ni vakayagataki oti, ka me ra sava, ni sa vakayagataki oti ga e sa rawa sara ni biu laivi yani ena kava ni benu.\nEra na sega ni oca tale na marama se na goneyalewa na masia na i yaya ni kana.\nNa kena mataqali i yaya ni kana vakaoqo eratou volitaka e wili kina na PARTYWARE, CHANROL, CASTAWAY kei na DART.


Marika 8 | iVolatabu ena Internet | Vakadewa ni Vuravura Vou\nVola o Marika 8:1-38\nVakania o Jisu e le 4,000 (1-9)\nKerei na ivakatakilakila (10-13)\nNodra leveni na Farisi kei Eroti (14-21)\nRai na tagane mataboko mai Peciseita (22-26)\nTukuni Karisito o Pita (27-30)\nTukuni na mate nei Jisu (31-33)\nTisaipeli dina (34-38)\n8 Nira soqoni yani e dua na ilala levu ena gauna ya, e sega na ka mera kania. E mani kacivi ratou na tisaipeli qai kaya: 2 “Au sa lomani ira na ilala levu,+ ni sa tolu na siga nodra tiko vata kei au, ia era sega ni kania e dua na ka.+ 3 Keu vakasukai ira ina nodra vale nira waloloi tu,* era na bale koso e gaunisala, ni levu era lako mai vakayawa.” 4 Eratou sauma na nona tisaipeli: “E vanua lala qo, me kau mai vei na madrai me rauti ira kece?” 5 E mani tarogi ratou o koya: “E vica na ibuli qori?” Eratou kaya: “E vitu.”+ 6 Mani vakaroti ira na ilala levu mera dabe ena qele. E taura na vitu na ibuli, e vakavinavinakataka, tikitikica, qai tekivu veisoliyaka vei ratou nona tisaipeli, eratou wasea sara vei ira na ilala levu.+ 7 E tiko tale ga vei ratou e vica na ika lalai, ni vakavinavinakataka oti, e qai tukuna vei ratou me ratou wasea yani. 8 Era kana era mamau, eratou qai taura e vitu na basikete* sa sinai tu ena ivovo ni ka sa tikici oti tu.+ 9 Era tiko e kea e rauta ni 4,000 na tagane. Oti sa qai talaci ira. 10 E lai vodo sara ena dua na waqa kei ratou na nona tisaipeli me ratou soko yani ina yasayasa o Dalamanuca.+ 11 Qo na vanua era vakavuveiba kina vei Jisu na Farisi, era vakaroti koya tale ga me vakaraitaka vei ira e dua na ivakatakilakila mai lomalagi mera vakatovolei koya kina.+ 12 E rarawa vakalevu na lomana, mani kaya: “Na cava e vaqara kina na itabatamata qo e dua na ivakatakilakila?+ Au tukuna vakadodonu, ena sega sara ni vakaraitaki ina itabatamata qo e dua na ivakatakilakila.”+ 13 Mani biuti ira tu, vodo tale i waqa me gole i tai. 14 Ia eratou guilecava me ratou kau madrai, e dua wale ga na ibuli+ e tu e waqa, sega ni dua tale na kakana. 15 Mani vakaroti ratou ni kaya: “Me rai tiko na matamudou, dou qarauna na nodra leveni na Farisi kei na nodra leveni na ito i Eroti.”+ 16 Eratou veivosakitaka vakalevu na nodratou sega ni kau madrai. 17 Ni rogoci ratou o Jisu, e kaya vei ratou: “Na cava dou veivosakitaka tiko kina nomudou sega ni kau madrai mai? Dou sega tiko ga ni raica se kila? Se buawa tiko ga na lomamudou e dredre kina mo dou kila? 18 ‘E tu na matamudou, dou sega ni raica, e tu na daligamudou, dou sega ni rogoca?’ Dou sa guilecava tale 19 niu a tikitikica na lima na madrai+ vei ira na 5,000 na tagane? E sinai e vica na basikete ena kena vo?” Eratou kaya vua: “E Tinikarua.”+ 20 “Niu tikitikica na vitu na ibuli vei ira na 4,000 na tagane, e vica na basikete* dou vakasinaita kina na ivovo ni ka e tikici tu?” Eratou kaya vua: “E vitu.”+ 21 Mani kaya vei ratou: “Dou se sega tiko ga ni kila?” 22 Ni ratou yaco i Peciseita, era kauta vua na lewenivanua e dua na tagane mataboko, ra qai vakamasuti Jisu me tarai koya.+ 23 E tubera na liga i mataboko ina ibili. Ni kasivita oti na matana,+ e tabaki koya e ligana qai taroga: “O bau raica e dua na ka?” 24 E rai cake na tagane qai kaya: “Au raici ira na tamata, ia era vaka na irairai ni vunikau era taubale voli.” 25 E tabaka tale na matana e ligana o Jisu, sa qai rai vinaka. Sa qai vinaka tale na matana, e raica vinaka na ka kece. 26 E vakatalai koya i vale o Jisu qai kaya: “Kua ni curu i lomanikoro.” 27 Sa qai biubiu o Jisu kei ratou na nona tisaipeli me ratou lako ina veikoro e Sisaria Filipai. Ni ratou lako tiko, e mani tarogi ratou nona tisaipeli: “Na cava era tukuna eso me baleti au?”+ 28 Eratou kaya: “O Joni na Dauveipapitaisotaki,+ eso era kaya ni o Ilaija,+ eso tale era kaya ni dua vei ira na parofita.” 29 E qai tarogi ratou: “Vakacava o kemudou, cava dou nanuma?” E sauma vua o Pita: “O kemuni na Karisito.”+ 30 E qai vakaroti ratou matua me ratou kua ni tukuna e dua na ka me baleti koya.+ 31 E tekivu me vakavulica vei ratou ni levu na ka rarawa ena sotava na Luve ni tamata, era na cati koya tale ga na qase, na iliuliu ni bete, kei ira na vunivola, ena vakamatei,+ qai vakaturi ni oti e tolu na siga.+ 32 E doudou ni cavuta na vosa oya. Ia e kauti koya vakatikitiki o Pita qai vunauca.+ 33 E vuki, raici ratou nona tisaipeli qai vunauci Pita, e kaya: “Lako tani i dakuqu Setani! E sega ni tiko vei iko na vakasama ni Kalou, na vakasama ga ni tamata.”+ 34 E kacivi ira na ilala levu kei ratou nona tisaipeli qai kaya vei ira: “Ke dua e via muri au, me kua tale ni muria na lomana, me colata ga na nona kaunirarawa* qai muri au tiko ga.+ 35 Ni o koya e via maroroya na nona bula ena vakayalia, ia o koya e vakayalia na nona bula ena vukuqu kei na itukutuku vinaka, ena maroroya.+ 36 Ena yaga vakacava vua e dua ke rawati vuravura taucoko, qai vakayalia nona bula?+ 37 Na cava sara mada ena solia na tamata me isau ni nona bula?+ 38 O koya ena maduataki au kei na noqu vosa ena itabatamata dauveibutakoci* qai valavala ca qo, ena maduataki koya tale ga na Luve ni tamata+ ni lako mai ena lagilagi i Tamana kei ira na agilosi savasava.”+\n^ Se “nira lolo.”


Na veika e dau Tarogi Wasoma | Namosi Joint Venture\nNa Cakacaka Mai Waisoi – Na i Tukutuku Raraba\nNa Cakacaka Mai Waisoi – Na Veivakacakacakataki Kei Na Vuli\nNa Cakacaka Mai Waisoi – Veikabula e tu wavoliti Keda\nNa Cakacaka Mai Waisoi – Na Vakadikevi ni Veikabula e Wavolivoliti Keda\nNa Cakacaka Mai Waisoi – Kei Na Veika Vinaka ena basika kina\nNa Soli Tukutuku Kei Na Veitaratara\n1. A cava na Namosi Joint Venture\nNa Namosi Joint Venture e dua na matai lawalawa e ratou lewena e tolu na Kabani ka ratou cakacaka vata ena vakadidike me baleta nai yaubula e loma ni qele kei na kena dikevi ke rawa talega me keli ena yasana ko Namosi kei Naitasiri.\nE lewena na NJV na kabani na:\nNa Newcrest Mining Limited(69.94% ) – E dua na kabani levu ni keli koula mai Ositerelia, Pasivika kei Esia.\nNa Mitsubishi Materials Corporation(28.06%) – E dua na kabani ni Japani ka kilai e vuravura ena cakacaka e qarava\nNa Nittetsu Mining Co. Ltd (25) – E dua na kabani ni kelikeli ka cakacaka tiko ena gauna oqo mai Japani, Chile, Viti kei na Tokalau cevaceva kei Esia.\nNa kabani na Newcrest Mining Limited e manidiataka ka cicivaka na kabani na NJV.\n2. A cava e vakayacora tiko e Viti na kabani na Namosi Joint Venture\nE sa soli ki na kabani na Namosi Joint Venture (NJV) e dua na laiseni ni vakadidike (SPL 1420) mai na matanitu o Viti me qarava na cakacaka ni vakadidike ni i yaubula e loma ni qele ena yasayasa vaka Namosi, rauta ni 30 na kilomita ki na Ra kei Suva. Na laiseni e kovuta vakalevu na yasana ko Namosi kei Naitasiri.\nE tekivu na vakadidike ni kabani na NJV ena 2008 ka vakatabakidua na nona cakacaka ena vaqarai ni kopa kei na koula mai Waisoi, Namosi kei na veivanua tale e so e vakabauti ni tu kina na i yaubula qo ena vanua e kovuta na laiseni.\nE qarava sara tiko ga na kabani na NJV na vakadidike me vakadeitaki kina ke rawa ni keli na vatu talei mai Waisoi. Sa tekivu sara tiko ga ena gauna oqo na vakadidike me kilai kina na revurevu e rawa ni tara na veika bula e wavoliti keda kei na bula raraba ka navuci vakakina e dua na i tuvatuva ni kena qaravi na veika oqo.\n1. A cava na cakacaka e qaravi tiko mai Waisoi\nE qarava tiko na kabani na Namosi Joint Venture (NJV) na vakadidike me baleta na kena vakadeitaki na kopa kei na koula ka rawa ni kelivaki mai Waisoi ena loma ni yasana o Namosi kei Naitasiri(Tikina o Waidina), rauta ni 30 na kilomita e na Ra kei Suva.\nKevaka e vakadonui na cakacaka mai Waisoi ena okati kina na keli ni qara ka tadola tu me baleta na kopa kei na koula cokocoko me na volitaki ki vanua tani. E okati ena caka ni qara, oya e rua na qara tadola kei na qara me laki maroroi kina na vatu lusi kei na wai, dua na siteseni ni livaliva kei na vakasavasavataki ni vatu, na nodra keba na tamata cakacaka kei na vakatorocaketaki ni gaunisala.\nE lalawataka na kabani na NJV na balavu ni yabaki ni kelikeli ena tiko mai na 20 kina 25 na yabaki ka na vakatau sara tale ga ena levu ni veika e kelia tiko ena veiyabaki Na yabaki ni kelikeli ka sa lalawataki tiko qo, ena rawa ni veisau, ka vakatau sara tikoga ena cakacaka ni vakadidike ni kelikeli kei na veika vakailavo.\nEna tara ka cicivaki na vanua ni kelikeli ena yavu ni kena taqomaki ka maroroi na veika bula e ra tu wavolita na vanua oya me vaka e lavaka na matanitu. E na biuvata e dua na i tuvatuva me baleta na qaravi ni lewenivanua, na veika bula kei na veika era vakamareqeta na i taukei ni vanua, ena gauna sa tekivutaki kina na kena tarai na i qaqi kei na cicivaki ni vanua ni kelikeli.Ena tiko talega edua nai tuvatuva me baleta ni sa mai cava na kelikeli ka ena okati kina na vakatutu mai na matanitu kei ira na lewe ni vanua.\n2. Na cakacaka cava sa caka tiko mai Waisoi?\nE na gauna oqo e qaravi tiko ga na cakacaka ni vakadidike e Waisoi ka se sega ni tekivutaki e dua na cakacaka ni kelikeli.\nE qarava tiko na kabani na NJV na vakadidike me kilai sara ga na vanua e koto kina na i yaubula , na kena i vakatagedegede kei na kena levu. Sa vaka – kumuna tiko na kabani ka vakadikeva na veivatu taucoko sara e qivai mai me kilai vakamatata na ka era tu kina.\nE qarava tale tikoga na kabani e levu na vakadidike me kilai kina vakamatata na veika e baleta na veika bula kei na veikoro e ra na sotava na revurevu ni cakacaka ni kelikeli ka vakatututaki tiko qo me na qaravi mai Waisoi.\nSa qaravi sara tikoga ena gauna oqo na i tuvatuva ni vakadidike ka vakatokai na Waisoi Project Environmental Impact Assessment(EIA). E kena i naki sara ga me kilai vakamatata na veisala e so e tu me qaravi kina na veika bula, na bula vaka-i-tikotiko kei na rai me baleta na rawa- ka vakailavo. E nuitaki ni na rawa ni yavutaki mai kina na i tuvatuva ni cakacaka me baleta na qaravi ni veika oqori. E qarava tiko na vakadidike e dua na i lawalawa tu vakataki koya, ia me vaka ga e yaco tu ena veiyasai vuravura, o koya e qarava na vei- vakatorocaketaki, e na sauma na cakacaka ni vakadidike.\n3. E na vakayagataka na kabani na wainimate gaga eso ena gauna ni kelikeli se vakadidike?\nE na gauna ni qivaqiva, e waki vata na waidroka kei na wainimate ni qivaqiva, ka vaka tu na soso na rokana, me vukea na cakacaka ni kena yavala na misini ni kelikeli. Na wai ni qivaqiva oqo e vakayagataki me vakabatabatataka na misini ka me yavala tale ga vakavinaka, ka vukea na kena kau cake mai na vatu ki na dela ni qele ka vakadeitaka tale ga na lalaga ni qara e qivai tiko. Na wai oqo era qai maroroi tu ena dua na qara ka vakaitaratarataki tu ena palasitika volekata na vanua ni kelikeli me waraka na lutu ni soso e na boto ni palasitika, ka qai vakayagataki tale na wai me vukea na cakacaka ena gauna e gadrevi kina.\nE vakayagataka na kabani na NJV na wainimate ka sega ni gaga se me vakaleqai kina na lewenivanua se na manumanu tale e so, e totolo na kena waicala ka sega ni rawa me tubu vakataki koya. E totolo na nona waicala ni ra sa curuma na manumanu somidi lalai na bacteria kei na rarama ni siga. Ena gauna e yaco kina oqo e na veisau na roka ni wai ni qivaqiva oqo me loaloa ka na boi tale ga ena dua ga na gauna lekaleka.\nSa vakarautaki tiko e dua na i tuvatuva me sotava na kena rawa ni yaco na vakacaca ena veika bula e tu wavolita na vanua ni kelikeli, vakabibi ena ta ni gaunisala kei na vanua ni qivaqiva.\n4. E na gauna cava ena lewai kina me sa tekivu na keli vatutalei mai Waisoi?\nSa dodonu me vakacavari ena 2014 na vadidike ni veikabula e wavoliti keda ka vakatokai na Waisoi Project Environmental Impact Assessment (EIA). Na vakadidike qo ena vukea na Matanitu me vakatulewa ena kena tekivu ni vanua ni kelikeli e Waisoini laurai vata na kena maroroi na bula ni lewe ni vanua kei na veika e wavoliti keda. E na gauna sa vakadeitaka na Matanitu ni rawa ni tekivu na kelikeli ena kena i vakatagedegede e gadrevi, sa na biuta vata tale ga mai na veika me vakamuria na kabani, ia me na soli taumada na kena veivakadonui. E na qai vakatulewa na kabani se na rawa ni tekivutaki na cakacaka ni kelikeli mai Waisoi ka me salavata sara tikoga kei na veika e sa virikotora mai na matanitu, vakauasivi ena taqomaki ni veika bula tale e so ka sega ni vakacaca vakalevu ki na bula ni koro kei na lewenivanua kei na kena laurai talega vakai lavo.\nE na sega ni vakayacori na cakacaka ni kelikeli qo kevaka e sega ni vakadonuya na matanitu na i tuvatuva ni vakadidike na EIA. E na sega ni tara na NJV na vanua ni kelikeli, kevaka e na sega ni rawa ni vakadeitaka ni na rawa–ka vakailavo, vakauasivi na taqomaki ni veika bula e so, na bula raraba kei na bula vaka-i-tikotiko.\n5. A cava na balavu ni kena tara na qara ni kelikeli e Waisoi kei na veika e ra okati kina?\nKevaka sa vakadonuya na Matanitu na veivakatorocaketaki oqo,ka sa vakatulewa talega na kabani na Namosi Joint Venture (NJV) me sa tekivutaki na kena cakacaka, e na taura ni rua veimama na yabaki na kena tara ka ena oka kina:\nTara ni Valenivolavola kei na veivale tale e so me qaravi kina na cakacaka, na ta ni gaunisala, na caka ni sala ni vakau-i-tukutuku, na vakadavori ni paipo ni wai ni gunu kei na vanua me vakasavasavataki kina na wai.\nNa keli ni qara ni kelikeli kei na vanua me maroroi kina na wai mai na kelikeli.\nNa i tuvatuva ni kena qaravi na veikabula wavoliti keda.\n6. E ra na tokitaki na veikoro me rawa ni tara kina na qara ni kelikeli e Waisoi?\nSa vakadeitaka na kabani na NJV ni na sega ni tokitaka e dua na koro se i tikotiko ena vuku ni kelikeli mai Waisoi.\n7. Ena maroroi evei na vatu lusi kei na wai mai na kelikeli?\nE vakatututaki na vanua me tara kina me vakadaberi ena i lutulutu e Wainavadu koto ravita na vanua ena bini kina nai vovo ni vatu qaqi, rauta ni ono na kilomita mai na koro o Delailasakau.\nEna vakadidike a vakayacori ena veitiki –ni –qele tale eso volekati Delailasakau me vakadaberi kina na vanua me maroroi kina na vatu e ra keli mai loma ni qara, e kunea na NJV ni sega ni vinaka baleta ni rawa ni tokitaki na koro.\n8. E na tiko beka eso na wainimate gaga ena vanua ena maroroi kiina na vatu lusi? A cava e na vakayacora na kabani me kakua kina ni drodro ki tuba na wai se wainimate?\nE ra sa wakivata taucoko tu na vatu mata-i-lalai, na wai kei na wainimate e so. Na wainimate e vakayagataki me savata na vatu ka me basika mai na vatu talei, e sega ni rawa ni vakaleqa na veika bula se lewe ni vanua.\nE ra na laki biu nai vovo ni veika e keli mai na loma ni qara e na dua na tobu ka taqomaki sara vakavinaka ka toka e na daku ni dua na lalaga vavaku era tara sara ga na kena dau se idinia. Na mataqali lalaga vavaku vaka koya e vakayagataki ena veivanua vaka – oqo e vuravura, oya me latia ka taqomaka na vatu lusi kei na wai vakaoqo.\nKevaka e dua na wai e drodro tani mai na tobu oya, ena qaravi ka vakasavasavataki vakayacori kina na vakatovotovo me sotava na i vakatagedegede ni wai e taurivaki e Viti, ka vakadeitaki tale ga ni rawa ni gunuvi. Na i tukutuku matailalai tale e so ena tabaki tiko ena i volai tukutuku ni vakadidike na Waisoi Project Environmental Impact Asssessment (EIA).\n9. E rogoci tiko ni vanua ni kelikeli mai Waisoi e na laki vakavuna nodra buli vakatani na gone-lalai era sucu mai?\nE sega ni dina na i tukutuku oqori.\nE dau yaco oya kevaka e vakayagataki na wainimate na ‘mercury’ me curuma yani na vei uciwai ka laki sema sara ena kakana e kania na tamata. E ra dau vakayagataka ga na ‘mercury’ na kabani lalai ni keli koula, vakabibi o ira era cakava vakailoa ka vakailawaki na nodra cakacaka. E na sega ni vakayagataki na ‘mercury’ e na vanua ni kelikeli ka vakatututaki tiko mai Waisoi.\n10. E na vakaevei na levu ni qara e rua me na keli mai Waisoi? A cava na kedrau yawa mai na koro?\nSa vakatututaki tiko me na rua na qara lelevu e na tadola tu e Waisoi. Na qara ni kelikeli, ka tiko ena Ra ena rauta ni 1.5 na kilomita na kena raba, ka 1.8 na kilomita na kena balavu. Na i karua ni qara ena rauta ni dua na kilomita na kena raba 1.5 na kilomita na kena balavu. E na rawa ni yaco na veisau e na loma ni yabaki ena vakayagataki kina na qara e rua.\nE na dabe ruarua tiko na qara e Waisoi ka rauta ni va na kilomita na kedrau yawa mai na koro o Namosi ena yasa ni delana tale ka dua.\n11. E na vica na yabaki na dede ni kena cici tiko na kelikeli mai Waisoi?\nE lalawataka na kabani na Namosi Joint Venture me tiko e na 20 ki na 25 na yabaki na dede ni kelikeli, ka na vakatau sara ga ena veika e keli e veiyabaki. E na vakatau talega na balavu ni yabaki mai na veika e tu e na loma ni qele kavakadeitaki mai na vakadidike ena vakayacori tiko ka vakakina na bula vakailavo.\n12. E na rawa ni vakacacani e dua na vanua vakamareqeti se yavu makawa ena vuku ni cakacaka mai Waisoi?\nOqo e okati talega ena vakadidike me baleta na veikabula e wavoliti keda (EIA), ka me laurai na veitiki ni vanua e ra dau vakamareqeta na Itaukei ni qele me vaka na koro makawa ka gadrevi me na maroroi ka taqomaki. Oqo ena veitalanoataki kei ira lewe ni veikoro era semati kina ka vakadeitaki ni veiyavu oqo.\nEna tovolea na kabani me na kakua ni tarai se vakacacani na veivanua era vakamareqeta tu na Itaukei-ni-qele ka semati tu kina nodra bula vakavanua. E na vakayacori na veitalanoa kei na veivakasalataki vata kei ira na lewenivanua, kevaka e sega ni levei rawa na kena vakacacani na veiyavu vakamareqeti vaka oqo ka laurai talega na veisala eso me qaravi vakavinaka kina.\nEna tavoci talega edua nai tuvatuva me raica ka qarava na veiyau kei na yavu makawa me tiki ni vakadidike ena veika bula e wavoliti keda(EIA).\n13. A cava ena yaco ni sa mai cava na cakacaka ni keli vatutalei e Waisoi?\nSa tu e dua na i tuvatuva me na vakadonuya na Matanitu me baleta na kena sogo na cakacaka e Waisoi, ka tiki ni tuvatuva ni Waisoi Project Environmental Assessment (EIA) ena tuvanaki kina vakamatata na veika ena vakayacori me baleta na vakacokotaki ni vanua e vakayacori kina na kelikeli, na veikabula e wavolita na vanua ni cakacaka ka me kakua ni vakatubu leqa vei ira na lewe ni vanua. E dua na usutu ni tuvatuva qo, oya na kena vakayagataki na vanua ena sogo tu mai ena veisala eso ka na rogoci kina vakalevu na domodra na lewe ni vanua.\n1.E na lewe vica na tamata ena gadrevi mera cakacaka e Waisoi?\nNi sa na tekivu na cakacaka, ena rauta ni 2,000 na kedra i wiliwili taucoko,ia, ena yacova e dua na udolu o ira e ra cakacaka tudei ena kelikeli.\nNa i wase levu ni cakacaka o ira sa tu vei ira na kila me vaka na cakacaka e Valenivolavola,o ira era qarava na veika vaka-livaliva, o ira na ‘sema kaukamea’, o ira na ‘mechanics’,o ira e ra rawa ni qarava na misini lalai,o ira na dau soveya kei na cakacaka vaka-matai. E na tu tale ga na cakacaka me baleti ira na sega ni vakaivola, me vaka na draiva,sasamaki, dau veivakasarasarataki kei ira na dau ni vakadewa vosa.\nE dei tu na kabani mera vaka cakacakataki sara ga na lewenivanua e Viti, vakabibi vei ira na lewenivanua e ra cavutu mai na veikoro ena qaravi kina na cakacaka e vakatututaki tiko oqo.\nDina ga ni na sega ni rawati taucoko sara na ka e gadrevi me baleti ira e ra vakaivola me ra vakacakacataki, ia sa biu koto e dua na gauna me rawa ni ra taurivaki sara ga na lewenivanua e Viti. E na vakayagataka na nona i yau na kabani me baleta na nodra tuberi na itaukei me ra yacova na i vakatagedegede ni kila e gadrevi me na taurivaki ena cakacaka oqo kevaka sa vakadonui. E na cakacaka vei- volekati sara na kabani na NJV kei ira na veikoro era tiko vaka volivolita na vanua ni kelikeli, veitabana tale eso ena kena laurai na veivanua e rawa kina na veivakatorocaketaki eso.\n2. E na rawa vakacava ni ra kunea na cakacaka e Wasoi na lewe ni vanua ni sa tekivu na kelikeli?\nNi sa na vakadonui na vei-vakatorocaketaki qo, e na cakacaka veivolekati sara na kabani kei na veikoro ka vaka-kina o ira na veitabana ka ra semati kina cakacaka qo, vakabibi na nodra laurai o ira era dodonu mera vaka- cakacakataki ka ra tuberi. E na liu taumada na kabani ki na veikoro e ra tiko volekata na vanua ni kelikeli me ra tauri me ra tamata cakacaka,ka laurai vata na nodra kila kei nai tutu e gadrevi ena kabani. Dina ni na sega ni yaco sara me vakakina ena kenai tekivu la, ena vakayagataka na kabani e dua na uma i lavo me baleta na nodra tuberi ka vakavulici na tamata cakacaka mai na veikoro ka me laurai na kila e tu vei ira me vakayagataki ena cakacaka oqo.\nE ra na tabaki na i utu taucoko ena gadrevi ka okati kina na i vakatagedegede ni kila vakacakacaka. Na i tukutuku taucoko me baleta na veicakacaka e rawa ni taurivaki, sa na tabaki talega me tiki ni tuvatuva ena ‘Waisoi Project Environmental Impact Assessment (EIA)\n3.E ra na vakaitikotiko e vei na tamata cakacaka e ra vakaitavi ena tara ni vanua ni cakacaka kei na gauna sa tekivu kina na kelikeli?\nOqo e tiki tale ga ni tuvatuva ni Waisoi Project Environmental Assessment na tara ni nodra i tikotiko na tamata cakacaka. E nanuma tiko na kabani me ko ira na tamata cakacaka era lako mai vanua tani, me caka ga na nodra keba volekata na vanua ni kelikeli. O ira na lewenivanua ga e Viti, me ra na tiko ga e na nodra koro se veivale ka qai lako mai ena veisiga me vakalailaitaka na dredre e sotavi ena bula vakavuvale.\nNa Cakacaka Mai Waisoi – Veikabula e tu Wavolivoliti Keda\n1.E na vakilai vakacava kina veika bula e wavoliti Waisoi na cakacaka ni kelikeli?\nEna gauna qo, sa qaravi sara tikoga na vakadidike me baleta na vakacaca e rawa ni yaco se vakilai ki na veika bula era tu wavolita na vanua me vakayacori kina na kelikeli ka vakatalega kina bula raraba ni lewe ni vanua kei na veisala e so me qaravi kina. Na vakadidike qo e tiki ni tuvatuva na ‘Waisoi Project Environmental ImpactAssessment (EIA)’. Na macala ni vakadidike qo e dodonu me sa rawa ni raici ena yabaki 2014.\nKevaka e vakadonui na kelikeli e Waisoi, ena qarauni sara na cakacaka e na qaravi kina ka me vakamuria vakavinaka na veika e virikotora na matanitu me baleta na taqomaki kei na maroroi ni veika bula.\n2.E na vakacaca e Sovi na cakacaka ni kelikeli e Waisoi?\nE na sega ni vakayagataki na vanua e okati me vakaso ni wai e Sovi ena dua na tiki ni cakacaka e Waisoi.\nE na i tuvatuva sa tiko ena gauna qo, na vanua ena maroroi kina nai vovo ni veika e keli mai loma ni qele e na dabe toka ena uciwai o Wainavadu. Na uciwai o ya e sega ni sema kina vakaso ni wai ko Sovi ia e sema yani kina uciwai o Waidina, rauta ni 17 ki na 18 na kilomita na kena yawa mai, na vanua e qai sema kina na uciwai o Sovi kina Waidina.\nE tokona na kabani na Namosi Joint Venture na taqomaki ni vanua kei na vakaso ni wai e Sovi, ka marautaka me cakacaka vata kei ira na veikoro se lewenivanua e na maroroi kei na taqomaki ni vanua o ya.\n3.E na qarava vakacava na NJV na revurevu kina veikabula?\nE qarava na Namosi Joint Venture (NJV) na ka e baleta na veika bula ka vakamuria na veika e virikotori tu e na lawa ni Matanitu.\nNa macala ni vakadidike mai na ‘Waisoi Project Environmental Impact Assessment (EIA), e na tokitaki ki na i tuvatuva me baleta na veika bula, na bula vakaitikotiko kei na maroroi ni veika mareqeti ka semati kina bula vaka-vanua,kovuti kina na tara ni qara ni kopa kei na kena cicivaki. E na i tuvatuva qo, sa na vakamatatataki tu kina na veika me vakamuria na kabani e na taqomaki ni veika bula, na bula vakaitikotiko kei na mareqeti ni veika e okati ena bula vakavanua.\n4.Ena vakadrodroi na vovo ni vatu qaqi mai na qara o Waisoi ki wasawasa?\nNa i vakarau ni maroroi ni vovo ni vatu qaqi ka vakayacori e na vanua ni kelikeli ka vakatokai na ‘Deep Sea Tailings Placement’, ( maroroi e wasawasa titobu ) e na sega ni vakayagataki ena qara ni keli kopa sa vakatututaki tiko e Waisoi.\nSa vakadikeva tiko na kabani na veisala tale e so me maroroi kina nai vovo ni vatu qaqi, na keli ni qara vatu kei na i vakaso me tara volekataka na vanua ni kelikeli me maroroi kina na veika e ra keli mai loma ni qara.\nEna levu tale na i tukutuku ena vakarautaki, e na gauna e caka tiko kina na veitalanoa me baleta na vakadidike ka vakatokai na ‘Waisoi Environmental Impact Assessment (EIA).\n5.Ena tara li ena yasa ni neinami koro na vanua me maroroi kina nai vovo ni vatu qaqi kei na wai?A cava na kena revurevu vei keimami?\nE sa cakacaka tiko na Namosi Joint Venture ena kena dikevi na veisala eso me maroroi kina na i vovo ni vatu qaqi kei na wai ni kelikeli ka vakakina na kena qaravi.\nEna gauna oqo e sa vakatututaki tiko kina me na maroroi nai vovo ni vatu qaqi keina wai ena Wainavadu ka toka veiraviti ga kei na vatu lusi rauta ni ono na kilomita mai na koro ko Delailasakau.\nNai vakamacala tale eso ena ulutaga oqo ena vakaraitaki ena veivosaki ni kena dikevi na veikabula wavoliti keda e Waisoi.\n6. Ena vakayagataki na wainimate gaga na ‘Cyanide’ kei na ‘mercury’ ena kelikeli mai Waisoi?\nEna sega ni vakayagataki na wainimate na ‘Cyanide’ kei na ‘mercury’ ena cakacaka ni kena vakadewataki na kopa se na koula ena cakacaka e Waisoi. Ena vayataki edua na i turatura ka vakatokai na ‘Floating Process’.\nEna soli tale eso nai tukutuku ena ulutaga oqo ena veitalanoa me baleta na vakadidike ni veikabula e wavoliti keda (EIA).\n7. Ena vakadrodroi beka na wainimate ni kelikeli me tara na veikabula e wavolita na vanua ni cakacaka?\nNa Namosi Joint Venture e sa vakayacora tiko eso na i tuvatuva ena kena maroroi nai vovo ni vatu qaqi kei na wai ka wili kina na vakadidike vakaidinia.\nEna soli nai tukutuku tale eso ena vuku ni ulutaga oqo ena veitalanoa ni kena dikevi nai veikabula e wavoliti keda (EIA).\n8.A cava e na yaco kevaka e kunei eso na veika bula ka sa voleka tiko ni kawaboko volekata na vanua ni kelikeli e Waisoi?\nE na vakadeitaka ka vakamatatataka mai na tikina qo na i tuvatuva ni vakadidike na Waisoi Project Environmental Imapct Assessment, kevaka e kune volekati Waisoi e dua na manumanu se kau sa voleka ni kawaboko, ka rawa ni vakacacani mai na tara ni vanua ni cakacaka kei na kelikeli. E na dikeva na kabani na veisala e so ke rawa ni levei kina na vakacaca e rawa ni yaco se na gaunisala me qaravi kina.\nNa i tukutuku matailalai ena vuku ni ulutaga oqo, e na rawa ni kune e na i tuvatuva ni vakadidike na EIA.\n9.E na qaravi vakacava kevaka ena yaco na leqa vakacala-ka ki na veika bula?\nE qarava na veika bula e wavolita na vanua ni kelikeli na kabani na Namosi Joint Venture (NJV), me vaka e virikotori tu ena lawa ni Matanitu o Viti.\nKevaka sa vakadonui na vakatutu me baleta na kelikeli mai Waisoi, sa na vakacurumi kina i tuvatuva ka vakatokai na ‘Environmental Management Plans(EMPs), na sala me na muri kei na i tuvatuva e na taurivaki . E na okati kina na i yaya se misini me vakayagataki me vakalailaitaka na vakacaca e rawa ni yaco kina veika bula, e na gauna e tara tiko kina na vanua ni cakacaka kei na gauna ni kelikeli. Sa na koto ena i tuvatuva oya na tataqomaki me vakalailaitaka na vakacala-ka e rawa ni yaco. E tiki tale ga ni tuvatuva oya na ka e na vakayacori kevaka e yaco vakasauri e dua na vakacala ka.\nKevaka e yaco e dua na vakacala ka e na vakayagataka na kabani na i tuvatuva sa virikotori tu, oya na nona veitalanoa kei ira na i taukei ni qele, na matanitu kei na veitabana tale e so era kauwai ena cakacaka ni kelikeli e Waisoi.\n10.E na vakilai tale ga e na tobu ni wai ni gunu ni koro na cakacaka e Waisoi?\nE qarauna na kabani me vakamuria vakavinaka na taqomaki ni veika bula e so. E na vakayacori tale ga na vakadidike ka tiki ni ‘Waisoi Project Environmental Impact Asssessment (EIA) me kilai na revurevu e rawa ni yaco ena i vurevure ni wai ni gunu, wili kina na tobu ni wai ni gunu ni koro.\nKe kunei e so na vakacaca ena rawa ni yaco – so dodonu me kune ena EIA na kena i wali.\n11.Sa bau vakasamataki talega na revurevu e rawa ni yaco ena veiuciwai ka drodro yani ki na loma ni yasana o Naitasiri, Tailevu kei Rewa?\nSa vakasamataka tiko na ‘Waisoi Project Environmental Impact Assessment na vakacaca e rawa ni yaco ki na veitolo ni wai e ra semati kina cakacaka ni kelikeli. Mai na i tuvatuva ni vakadidike sa tiko, e na tauyavutaki e dua na sala ni kena wanonovi na veika bula se ‘Environmental Monitoring Network’, me vakumuna na i tukutuku ena i vakarau ni cakacaka e qaravi ka solia na i tukutuku oya ki na Matanitu kei ira na lewenivanua.\nNa Cakacaka Mai Waisoi – Na Vakadikevi ni Veikabula e Wavolivoliti Keda (EIA)\n1. Na cava na EIA?\nNa Vakadidike ni Veikabula e Wavoliti Keda (EIA) sa i koya na vakadidike me kilai kina na revurevu ni veika e rawa yaco ki na veika bula e wavolita na vanua ni bera ni tekivutaki e dua na cakacaka ni veivakatorocaketaki.\nE Viti, e lavaka na lawa na Environmental Management Act(2005) me dua na EIA ena veivakatorocaketaki lelevu taucoko ena via qaravi.\nNa EIA e vakasokumuna taucoko na veitukutuku matailalai ni veika e tu vakavolivoliti keda kei na lewe ni vanua, na revurevu ni vakacaca e rawa me na basika kei nai tuvatuva ni kena qaravii na kedra i wali.\nE dua na i tuvatuva e sa vakotora na matanitu me i dusidusi ki na vakadidike ni EIA ka lavaka me na qarava e dua na daunivakasala tuvakataki koya. Na i tukutuku ni EIA ena vakarautaki ka laveti cake ki na matanitu me vakatulewa kina.\nNa matanitu ena solia na i otioti ni vakatulewa e na kena vakadonui me qaravi e dua na cakacaka ni veivakatorocaketaki ka vakatau mai na yavu ni vakadidike ni EIA.\n2. E taurivaki tiko beka na EIA ena vakatutu ni kena qaravi na keli vatu talei e Waisoi?\nIo, e sa qaravi sara tiko ga ena gauna qo na Environmental Impact Assessment(EIA) me vakatakila taucoko na revurevu ena rawa me basika ena vuku ni kena sa vakaturi tiko me qaravi mai Waisoi na cakacaka ni keli vatu talei.\nE qarava tiko na cakacaka ni EIA mai Waisoi na kabani na Golder Associates, e dua na kabani tu vakataki koya ka kilai tale ga e vuravura. E rau veisemati kei na tabana ni vuli na Institute of Applied Science ena Univesiti ni Ceva ni Pasifika.\nE vakayacori tiko qo na EIA me salavata tiko ga kei na tuvatuva ni matanitu kei na lawa na Environmental Management Act (2005). E dodonu me sa qaravi oti na EIA ena yabaki oqo 2014 ka na vukea na Matanitu e na kena vakatulewa ena vuku ni kena qaravi e Waisoi na keli vatu talei ena dua na kena i walewale me veiriti kei na veika bula tu vakavoliti keda.\nMai na vakatulewa ni Matanitu ena qai vakadeitaka na Namosi Joint Venture kevaka e na rawa me na qarava vaka kina na cakacaka ni keli vatu talei me kua ni vakatubu leqa ka rawa ni sotavi talega vaka i lavo.\n3. Ena cakacakataki vakacava na Waisoi EIA?\nNa Dikevi ni Veika Bula e Wavoliti Keda (EIA) me baleta na cakacaka e Waisoi ena vakasokumuna vaka matailalai na veitukutuku taucoko me baleta na veitikina taucoko ena basika ena cakacaka oqo, oka kina na revurevu ena kunei ena veika bula e wavoliti keda kei na lewe ni vanua vakakina na i wali e so ena taurivaki.\nNa vakadidike me baleta na veika bula e tu vakavolivoliti keda ena oka kina na kena dikevi na qele, na cagi, na rorogo, na wai e loma ni qele , kei na vei tikina tale eso me baleta na veika bula. Na kena vulici na veika e baleta na i tikotiko ena dikeva na tabana ni bula, na i yau mareqeti, gaunisala ni veitosoyaki, na veika e na rawa me vakacacana na veika e vakabulabulataka na vanua, na i tutu ni bula vakailavo kei na veika e vukea na bula vakaitikotiko.\nNa macala ni tukutuku ni EIA ena vukea na matanitu ena nona vakatulewa me qaravi rawa na keli vatu talei e Waisoi ena dua na kena i walewale e veiriti kei na veika bula e tu vakavoliti keda. Oqo tale ga na gaunisala ena rawa ki na Matanitu me vakadonuya na cakacaka e Waisoi.\n4. A tuvani vakacava na veiulutaga eso me vakamuri ena vakadidike ni veikabula e Wavoliti keda mai Waisoi (Terms of Reference). O cei a vakaitavi kina?\nNa tabana vakamatanitu ka qarava na veika bula e tu vakavolivoliti keda e nona i tavi me vakarautaka na i tuvatuva me baleta na Waisoi Environmental Impact Assessment.\nE ratou a vakarautaka e lima na veitalanoa na tabana ka qarava na veika bula e tu vakavolivoliti keda ka kovuta na vanua ko Namosi, Naitasiri, Rewa/ Tailevu kei Suva. E a vakarautaka na Matanitu na i tukutuku me baleta na kena taurivaki na EIA ka vakamacala raraba na kabani na NJV e na cakacaka ka na via qaravi mai Waisoi.\nE ra a vakatataro na lewenivanua era a tiko ena veisvosaki oqo ena veitikina eso me baleta na cakacaka ka via qaravi oqo e Waisoi. E ra soli vakatutu tale ga kina na tabana e qarava na veika bula e tu vakavolivoliti keda ena veitikina e so me okati e na i tuvatuva me taurivaki(TOR).\nE a soli tale ga na galala me ra volavola yani o ira na veitabana e so e ra oka ena cakacaka qo (stakeholders) ka mai veivuke sara vakalevu ena kena vakarautaki na i tuvatuva me na taurivaki.\nE a qai vakasokumuna vata na tabana ka qarava na veika bula e tu vakavolivoliti keda na i tuvatuva vakarautaki ni cakacaka ni EIA mai Waisoi kei na kena mai na veitabana ni Matanitu.\n5. O cei e qarava tiko na cakacaka ni EIA, ka tu talega vaka i koya se sega? Na i tavi cava talega e qarava tiko na tabana ni Institute of Applied Science me baleta na EIA?\nE qarava tiko na Waisoi project EIA na kabani na Golder Associates,e dua na kabani tu vakai koya e kilai tale ga e vuravura ka rau veisemati kei na tabana ni vuli na Insitute of Applied Science ena Univesiti ni Ceva ni Pasifika.\nNa Golder Associates e lewena tiko na matabose ni daunivakasala ni Matanitu ena vuku ni cakacaka qo ka tauri iratou tiko na Namosi Joint Venture me ratou qarava na Waisoi Project EIA me salavata kei na tuvatuva ni EIA ni Matanitu. Na Golder Associates e a qai vakacakacakataka na koronivuli na Applied Science mai na Univesiti ni Ceva me qarava vei iratou e so na vakadidike. E rau qarava vata talega e so na veitalanoa kei ira na lewenivanua ka veivuke tale ga e na so na veitalanoa raraba e vakayacori.\n6. Na cava na vuna e ra vakadikevi kina na veikoro?\nSa rui bibi na nodra vakadikevi na veikoro me rawa ni vukea na kena vakatakilai na revurevu e rawa me basika kei na so tale na veika vinaka e kunei ka rawa ni tosoya cake mai vakatagedegede ni bula.\nNa kena vulici na bula vakaitikotiko e gaunisala vinaka taudua ni kena raitayaloyalotaki na bula e daidai ena noda veikoro, ka vakadabera e dua na yavu ni kena rawa me taurivaki me vakarautaki kina na tosocake se lutusobu ni bula mai muri.\nNa vuli vakaoqo kei na veitalanoa e solia vei ira na veikoro na galala me ra dikeva na veivakatorocaketaki e so ka veiganiti kei na nodra bula kei na revurevu ni vakacaca era gadreva me na qaravi.\n7. E na gauna cava sa na vakacavari kina na Vakadikevi ni Veikabula e Wavoliti keda mai Waisoi EIA?\nNa Matanitu ena kena tabana e qarava na veika bula e tu vakavolivoliti keda e a solia na i tuvatuva me baleta na EIA ena cakacaka ka via qaravi tiko qo mai Waisoi ni oti na kena qaravi e vica na veitalanoa kei ira na lewenivanua vata kei ira na veitabana e ra vakaitavi ena cakacaka qo ena yabaki 2011.\nSa qaravi sara tiko ga ena gauna qo na EIA ka namaki me sa na soli ki na Matanitu e dua na kena i vola tukutuku (Report) ena yabaki oqo.\n8. E na rawa vakacava meu okati ena veivosaki ni Waisoi EIA?\nNa veitalanoa kei na veisemati kei ira na lewenivanua oka kina na veitabana e so era vakaitavi ena cakacaka qo e dua na tikina bibi ki na Waisoi Enviromental Assessment ka sa solia raraba tu na galala ki na lewenivanua yadua se i lawalawa me ra vakaitavi.\nNa kena tauri vakamatata na nodra kauwai kei na vakatutu na lewenivanua e vukea vakalevu na mata timi ka qarava tiko na EIA me ratou vaqaqa na i walewale ni wali ni revurevu ni vakacaca ka vakalevutaka na veika vinaka e rawa ni kauta mai. E tikina bibi sara kina veitabana era vakaitavi ena cakacaka qo, vakabibi o ira na lewenivanua e ra tiko wavolivolita na vanua ena via qaravi kina na kelikeli me matata vei ira na vakatutu ni kena via qaravi na cakacaka ni keli vatu talei ka soli vei ira na gauna me ra vakatataro ena veika era lecava se ra via soli vakasama kina.\nNa cakacaka ni EIA e solia e dua na gauna vinaka kivei ira na lewe ni vanua me ra vakaraitaka na nodra nanuma, qo ena rawa me taurivaki kevaka e ra tiko ena dua na gauna ni veitalanoa se ena nodra vakauta vakadodonu na nodra nanuma kina mata timi ka qarava na EIA.\nE na lewe tiko ni veitalanoa ni EIA e vakayacori kei na lewenivanua oya na kena vakaraitaki vakacaca vei ira na i rairai ni qara ni kelikeli, na veivanua era na dabe kina eso na veigacagaca bibi ni cakacaka qo e na qara ena keli, na vanua ena maroroi kina na vatu qaqi kei na wai, na misini ni idini livaliva, gaunisala kei na veituvatuva me baleta na kena qaravi na veika bula e tu vakavolivoliti keda.\nNa macala ni veitalanoa oqo ena tabaki ena i vola tukutuku vakarautaki ni EIA.\n1. E ra saumi vakacava na Itaukei ni qele ena gauna e qaravi tiko kina qo na vakadidike?\nE rau sa tabaka oti na Namosi Joint Venture (NJV) kei na Tikina Namosi Landowners Committee (TNLC) e dua na veidinadinati ka sa vakamatatataki tu kina nai vakarau ni kena butuki na vanua kei na sausaumi ena vakayacora na NJV ena veicakacaka taucoko e vakayacora ena loma ni vanua ka kovuti ena laiseni na Special Prospecting License (SPL 1420).\nNa butu vanua kei na tuva ka vakailavo (compensation) esa virikotori tu ena veidinadinati.\n2. Sa voroka beka na NJV na lawa ni kelikeli ena kena sega ni saumi na nodra i lavo na Itaukei ni qele ena vuku ni vakacaca sa yaco oti?\nE sega ni bau calata vakadua na Namosi Joint Venture na sausaumi e dodonu me dau vakayacori vei ra na Itaukei ni qele.\n3. E ra na saumi na Itaukei ni qele ena nodra sa na mai vakayalia na qele kevaka esa na keli na qara ni vatu talei e Waisoi?\nE sega ni se vakadeitaka e na gauna qo na vanua e na dabe kina na qara ni kelikeli, na kena i rairai kei na qele ena gadrevi ka ena kovuti tiko na veitikina qori ena Environmental Impact Assessment (EIA)\nOqo ena oka kina na kena kunei na vakacaca ena rawa me basika ki vei ira na Itaukei ni qele kei ra na dau vakayagataki qele. Sa na qai rawa kina Namosi Joint Venture me veitalanoataka na sausaumi vei ira na i taukei era vakaleqai.\n4. E soli tiko ena gauna qo eso na veivuke vei ira na veikoro?\nIo. Vakatekivu mai na kena tauyavu na Namosi Joint Venture (NJV) e na 2008 e sa dau vakailavotaka tiko ka veivuke na kabani ena veitikina oqo:\nNa koronivuli ni muri vuli mai Waivaka\nNa i kawakawa mai Waivaka\nNa i kawakawa ena uciwai mai Wainadoi ka tiko e Kasinaura\nNai yaya ni qito kei na kasi ena Namosi Secondary School\nVeivuke vakailavo ki na timi ni rakavi ni Yasana ko Namosi\nSikolasivi ni vuli ena Univesiti\nVeivuke kina Wainadoi Community Post oqo na kena voli na i boro.\nE se tuvana tiko na NJV e dua na i tuvatuva ni nona veivuke kivei ira na lewe ni vanua era tiko wavolita na vanua ni cakacaka ena veika qo:\nTabana ni bula\nVakatoroicaketaki ni veikoro me vaka na kena vakavinakataki na wai ni gunu ena koro o Nasirotu\nNa veivuke raraba kina lewenivanua\n5. Na cava e na kauta mai na cakacaka ni keli vatu talei ka vakatututaki tiko qo e Waisoi kina lewenivanua kei na noda vanua raraba?\nKevaka sa dabe na qara ni kelikeli vatu talei mai Waisoi ena dolava e vuqa sara na katuba ni rawa ka kina lewenivanua mai kea, kei na lewenivanua raraba okati kina:\nNa kena saumi vei ira na Itaukei ni qele na vakayagataki ni qele\nE ra na vakacakacakataki e rauta ni 2,000 na lewenivanua ena kena tara na vanua ni cakacaka, e lewe 1,000 era na vakacakacakataki e na gauna e sa tekivu kina na keli vatu talei, ka sa na tosoya cake talega na levu ni lavo ena vakayagataki vei ira na lewe ni vanua\nVakatoroicaketaki na lewenivanua, vuli kei na kena taurivaki e so na veivakatavulici\nNa soli curucuru ni vuli ena Univesiti kei na veikoronivuli ni vuli cakacaka.\nSoli ni bisinisi ki na veikabani ena noda vanua\nQaravi e so na cakacaka ni veivakatorocaketaki raraba\nRawa i lavo na Matanitu mai na saumi vakacavacava ni tamata cakacaka kei na vatu talei.\n6. Na vinaka cava e na basika kina veikoro era tiko volekata sara tikoga na vanua e na qaravi kina na cakacaka qo e Waisoi?\nNa veitalanoa me baleta na Envrionmental Impact Assessment (EIA) kei na veikoro e so oka kina o ira na vakaitavi ena cakacaka qo se stakeholders ena vukea na kena kunei na veika vinaka ena rawa me basika kevaka sa na tekivutaki na cakacaka.\nEna gauna qo na veika ena kauta mai kina veikoro mai na dua na cakacaka ni keli vatu talei e oka kina na veika oqo:\nNa veivakacakacakataki,vuli kei na veivakatavulici ka na vakalevutaka na levu ni lavo ena veivanua\nVakalevutaka na NJV na kena vakayagataki lavo, vakavure i lavo, veivakacakacakataki mai na so tale na cakacaka\nVakavure cakacaka kina veibisinisi ena veika ena gadrevi mai na cakacaka ni kelikeli.\nVakavinakataki na veicakacaka lelevu sa koto me vaka na gaunisala\nNa veivakatorocaketaki ena via qaravi mai na veitalanoa e vakayacori kei ira na vei koro\nNa NJV ena veivosaki kei na veikoro, Matanitu kei na veitabana eso e ra vakaitavi ena cakacaka qo me baleta na veika era gadreva na lewenivanua kei na veitarataravi ni veivakatorocaketaki e gadrevi.\n7. Ena tadola beka na veigaunisala eso ni caka bisinisi ke sa dola na cakacaka ni kelikeli?\nKevaka e sa na tekivutaki na cakacaka e Waisoi, ena veivakasalataki kina lewenivanua na Namosi Joint Venture me ra raica e so na vanua e rawa me ra vakavure bisinisi kina ena gauna e sa qai tara tiko kina na qara ni kelikeli kei na gauna e sa na tekivu kina na cakacaka.\nNa Environmental Impact Assessment (EIA) ena raica na kena rawa me basika na vakavure bisinisi ena cakacaka ni kelikeli me vukei ira na lewenivanua, ia ena qai vakatau vei ira na daunibisinisi na veika era na via vakarautaka.\n1. Ena rawa vakacava meu taura tale eso na i tukutuku me baleta na NJV se na cakacaka mai waisoi?\nNa Namosi Joint Venture e raica ena kena vakayacori na veitaratara kei na lewe ni vanua ena gaunisala e vakarawarawataki. Oqo e so na gaunisala ena taurivaki:\nNa veitaratara kei na soli tukutuku ena veikoro, lewenivanua kei na veitabana e so e ra vakaitavi ena cakacaka oqo.\nVeitalanoa kei ira na i taukei ni qele,lewenivanua kei ira era vakaitavi ena cakacaka qo\nNa veisala ni soli tukutuku mai na NJV\nNa veitalanoa raraba e sa vakayacori tiko me baleta na kena dikevi na veikabula e wavoliti keda (EIA)\nNa saumi ni vakatatro ena talevoni, email kei na nomuni mai veitalanoa sara ga vakadodonu.\nTalevoni: +(679) 3301335\nVosa vua e dua na NJV Community Relations Officer


Classification of outdoor optical cable - Vakanamata ki na tautuba ni iyaya kakaseresere keveli Indoor ni veitaratara ki na keveli buli iyaya\nKeveli ni kakaseresere Optic ni tautuba\nAerial kakaseresere Optic keveli\nDuct kakaseresere Optic keveli\nKakaseresere ni buluti ni Optic keveli\nFTTH kakaseresere Optic keveli\nIndoor kakaseresere Optic keveli\nKakaseresere Optic loga ni vesuki\nCat5&Cat6 ni isema ni veitaratara\nKakaseresere ni box\nKakaseresere loga ni pannel\nKakaseresere optic sogo&ODF\nlalaga ni ulunivanua kakaseresere optic sitoa ni kakaseresere loga ni\nGAUNA NI CAKACAKA\nVale » Classification of outdoor optical cable\n3M Singlemode Duplex Telecom kakaseresere iyaya misini Pigtail keveli LC SM muana kakaseresere Optic veleveti bai loga ni vesuki\nJaina Manufacturer FC FC 10 Gigabit Duplex 50/125 Multimode OM4 kakaseresere Pigtail kakaseresere Optic loga ni vesuki\nJaina Manufacturer LC LC 10 Gigabit Duplex 50/125 Multimode OM4 kakaseresere Pigtail kakaseresere Optic loga ni vesuki\nJaina Manufacturer LC SC 10 Gigabit Duplex 50/125 Multimode OM4 kakaseresere Pigtail kakaseresere Optic loga ni vesuki\nSC/APC to ST/APC Singlemode 3M Simplex LSZH kakaseresere Optic loga ni vesuki\nJaina Manufacturer SC SC 10 Gigabit Duplex 50/125 Multimode OM4 kakaseresere Pigtail kakaseresere Optic loga ni vesuki\nSC/APC to SC/APC Singlemode 3M Simplex LSZH Ffiber Optic loga ni vesuki\nGauna ni posi: 2020-06-06\nKenadau ena solar\nGuangzhou Comax Telecommunication kakaseresere keveli CO., Na LTD e dua na ilawalawa ni kabani vakavuniwai era vakaitavi ena vakadikevi, buli iyaya, volitaki na ivoli ni veitaratara kei na noda sa vakacurumi ka vakauta na dodonu. Na noda Corporation sa ikoya e dua na manufacturer ni kakaseresere ni optic, kei na loga ni vesuki ena yabaki 6, vata kei ISO, UL, GUSUNA QIRITA, ROSH, YACOVA na CE ni sitivikiti. Keitou OEM se vakarautaka e dua na vale ni kakaseresere optic me baleti iko. Na ivoli levu ni noda kabani e: iyaya kakaseresere vakacobari kei iyaya kakaseresere ka sega ni cakacaka. Na ivoli kece era vakayagataki ena kena telecom, livaliva vurumemea, soveataki kei na iyaya tale eso ni veitaratara ka tiko kina na Tabacakacaka, dewa ki na vuqa na veimatanitu kei na tikina me vaka na Amerika, Iurope, Mideast kei Southeast Esia.\nMe baleta na vakatataro ni noda ivoli se pricelist,ni yalovinaka ka biuti keimami ka keimami na tiko vata kei keimami ena 24 auwa.\nGuangzhou Comax Telecommunication kakaseresere keveli CO., LTD © 2020 DODONU KECE E TAQOMAKI.Lawatu vakauyayaLawatu ni lesuLawatu ni itataqomaki


The Fiji Times » Tekivu sobu na duru\n28 November, 2018, 11:16 am\nSA oti vakavinaka oqo e ono na yabaki na kena keli tiko na neitou qereqere e na neitou qele ni mataqali mai na bati ni uciwai na Rewa.\nE vakaraitaka mai na i tukutuku oqori ki na Na i Lalakai, ko Sikeli Navuso na jeameni ni mataqali ko Lomanikoro, mai na koro ko Coloisuva e na yasana ko Naitasiri.\nE kaya o Navuso ni tekivu na kena keli na qereqere e na veidinadinati e ratou veivosakitaka kei na kabani na Flame Tree, sa i koya na kabani me sausaumi vakadodonu ki na TLTB, o iratou na TLTB e ratou taura na nodratou 10 na pasede, na kena vo e ratou sa qai vakalutumu ki na nodratou i vola ni baqe na mataqali.\nKuria o Navuso ni tekivu na gauna e tawa kina na nodratou i vola ni maqe ni mataqali, ratou sa qai bose me ratou sa dui vakavinakataka mada ga na nodratou vale na lewe ni mataqali.\n“So na vale keitou tara vou, e so keitou semata ga ka vakakina na kena vakavinakataki na vale ni neitou i liuliu ni yavusa.\n“Me yacova mai na gauna oqo keitou sa tara oti e 16 na vale, tolu na kena rumu ni moce, valenisili, valelailai e loma, vanua ni savasasava, ka vaka varada wavoki.\n“E tara na 16 na vale oqo e na i lavo ga keitou rawata e na kena keli tiko na neitou qereqere,” kaya o Navuso.\nKuria ni ratou sa raica ni sa toso vinaka na nodratou vale na lewe ni mataqali, ratou sa qai bosea me sa tara mada e dua na nodratou valenisoqo ni mataqali.\nTomana na turaga yabaki 64 oqo, ni veigauna kece eratou dau bose kina na mataqali, e dau veitokiyaki, caka na bose e na nona vale, tiko vei tacina, toi vei tavalena, ka sa dau vakasosa vei ira na gonevuli e na nodra dau vuli lesoni.\nE kaya o Navuso ni ratou sa qai dabe vata na mataqali me ratou sa na tara ga e dua na nodratou valenisoqo, ka me ratou dau bose kina, ka me kakua ni vakaogaogataka na nodratou dui matavuvale.\nE na siga Moniti gona na i ka 19 ni siga ni vula ga oqo, e sa vakavatukanataki kina na nodratou gagadre, e na kena sa vakayacori na vakasobuduru e na nodratou valenisoqo mai Coloisuva.\nE kaya o Navuso ni i sau vakailavo ni nodratou valenisoqo e na ciciva toka yani na $200,000,00, ka sa nuitaka tiko o koya ni na vakacavari tiko e na yabaki mai oqo.\nKuria na nona i talanoa o Navuso, e na nona kaya ni sa na oti na tara ni nodratou valenisoqo, e ratou sa na qai tara tale e vica na vale lelevu me vakataka na nodratou dui vale, ka ratou na qai redetaka yani ki vei ira na vinakata.\nE vakavinavinaka tikoga vakalevu vua na Kalou Levu sa tabogo o Navuso, e na kena soli tiko e so na mataqali vakasama momona ki vei iratou na lewe ni komiti, ka toso tiko kina na veika vinaka, me vaka e sa i vola tukutuku tu ni mataqali ko Lomanikoro, e na koro ko Coloisuva, e na gauna oqo.


Na Cava Mo Gole Kina ina Vale ni Soqoni? | Ra Taroga na iTabagone\nWILIKA ENA VOSA Afrikaans Albanian Alur American Sign Language Amharic Angolan Sign Language Arabic Arabic (Lebanon) Argentinean Sign Language Armenian Armenian (West) Assamese Australian Sign Language Austrian Sign Language Azerbaijani Baoule Bashkir Basque Bassa (Cameroon) Batak (Karo) Batak (Toba) Belize Kriol Bengali Biak Bicol Bislama Brazilian Sign Language British Sign Language Bulgarian Cambodian Catalan Cebuano Changana (Mozambique) Chavacano Chichewa Chilean Sign Language Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chol Chuvash Cibemba Colombian Sign Language Croatian Czech Czech Sign Language Dangme Danish Dutch Ecuadorian Sign Language Efik Emberá (Catío) Emberá (Chamí) English Estonian Ewe Fante Faroese Finnish Fon Frafra French French Sign Language Ga Galician Georgian German German Sign Language Greek Greenlandic Guarani Gujarati Gun Haitian Creole Hausa Hebrew Hiligaynon Hindi Hiri Motu Hmong (White) Honduras Sign Language Huastec (San Luis Potosi) Hungarian Hunsrik Iban Ibanag Icelandic Igbo Iloko Indonesian Isoko Israeli Sign Language Italian Italian Sign Language Japanese Japanese Sign Language Javanese Kabuverdianu Kachin Kalanga (Botswana) Kamba Kannada Karen (S'gaw) Kazakh Kazakh (Arabic) Kekchi Khakass Kikuyu Kiluba Kinyarwanda Kirghiz Kirundi Kongo Korean Korean Sign Language Kurdish Kurmanji (Caucasus) Kurdish Kurmanji (Cyrillic) Kwanyama Laotian Latvian Lingala Lithuanian Low German Luganda Lunda Luo Luvale Luxembourgish Macedonian Macua Malagasy Malay Malayalam Maltese Mam Mambwe-Lungu Mapudungun Marathi Mauritian Creole Maya Mexican Sign Language Mingrelian Mixtec (Guerrero) Mizo Mongolian Moore Myanmar Nahuatl (Guerrero) Nahuatl (Huasteca) Ndebele Ndebele (Zimbabwe) Nepali Niuean Norwegian Nzema Okpe Oromo Ossetian Pangasinan Paraguayan Sign Language Persian Peruvian Sign Language Pidgin (West Africa) Polish Polish Sign Language Pomeranian Portuguese (Brazil) Portuguese (Portugal) Punjabi Punjabi (Shahmukhi) Quebec Sign Language Quechua (Ancash) Quechua (Ayacucho) Quechua (Bolivia) Quechua (Huallaga Huánuco) Quiche Quichua (Chimborazo) Quichua (Imbabura) Quichua (Tena) Rarotongan Romanian Romany (Argentina) Romany (Macedonia) Romany (Macedonia) Cyrillic Romany (Serbia) Romany (Vlax, Russia) Ronga Russian Russian Sign Language Samoan Sango Sepedi Sepulana Serbian (Cyrillic) Serbian (Roman) Sesotho (Lesotho) Sesotho (South Africa) Setswana Seychelles Creole Shona Silozi Sinhala Slovak Slovak Sign Language Slovenian Solomon Islands Pidgin Spanish Spanish Sign Language Sranantongo Sunda Swahili Swahili (Congo) Swati Swedish Tagalog Tahitian Tajiki Talian Tamil Tankarana Tarascan Tatar Telugu Tetun Dili Thai Tigrinya Tiv Tojolabal Tongan Totonac Tshiluba Tsonga Turkish Turkmen Twi Tzeltal Tzotzil Udmurt Uighur (Cyrillic) Ukrainian Umbundu Urdu Urhobo Uzbek Uzbek (Roman) Valencian Venda Venezuelan Sign Language Vietnamese Wallisian Waray-Waray Wayuunaiki Welsh Wolaita Xhosa Yoruba Zapotec (Isthmus) Zapotec (Lachiguiri) Zulu vakaViti\nEra soqoni vakarua ena dua na macawa na iVakadinadina i Jiova ena nodra vanua ni sokalou, e vakatokai na Vale ni Soqoni. Na cava e caka e kea? Ena yaga vakacava nomu gole kina?\nNa cava mo gole kina?\nNa Vale ni Soqoni e vakabibitaki kina na vulici ni iVolatabu. Na veika e vakayacori kina ena vukei iko:\nmo vulica na ka dina me baleta na Kalou.\nmo kila na ibalebale ni veika e yaco tiko ena gauna qo.\nme vinaka na nomu itovo.\nmo kunea na itokani vinaka.\nEna yaga vei iko na ka e veivosakitaki. Na ivakavuvuli vakaivolatabu e veivosakitaki ena soqoni ni iVakadinadina i Jiova ena vukei iko “mo rawata na vuku.” (Vosa Vakaibalebale 4:5) Kena ibalebale qo ni na vukei iko sara ga na iVolatabu mo dau vakatulewa vinaka. E sauma tale ga na taro bibi, me vaka:\nMe beitaki na Kalou ni vakavuna noda rarawa?\nQo eso na ulutaga ni vunau e dau vakarautaki ena soqoni ena muanimacawa:\nCava me Dusimaki Iko Kina na iVolatabu?\nMo Qara Veivuke Vei Cei ena Gauna ni Rarawa?\nCava sa Cakava Tiko na Matanitu ni Kalou Vei Keda Nikua.\n“E dua noqu lewe ni kalasi e gole mai na soqoni. E dabe kei na noqu vuvale, keitou raica vata na ivola. Ni oti e tukuna vei au ni taleitaka sara ga nodra ivakamacala na lewe ni ivavakoso. E kaya tale ga ni sega ena nona valenilotu na ivola ni vuli, me vakataki keda.”—Brenda.\nO bau kila? E sega ni saumi na idabedabe ena Vale ni Soqoni, e sega tale ga na soli.\nEna uqeti iko na veimaliwai. E kaya na iVolatabu ni dua na vuna mera soqoni vata kina na lotu vaKarisito oya mera “veivakayaloqaqataki.” (Iperiu 10:24, 25) E veivakacegui nida veimaliwai kei ira na vakaliuca na Kalou, era qai kauaitaki ira tale eso nida bula tu ena vuravura tawaveinanumi qo.\n“Ni oti e dua na siga, au na rarawa qai oca tu, ia era dau vakacegui au o ira na tiko ena Vale ni Soqoni. Ni oti na soqoni, au vakila na marau qai rai vakanamata ena dua tale na siga.”—Elisa.\nO bau kila? E tiko e sivia ni 120,000 na ivavakoso ni iVakadinadina i Jiova e veiyasa i vuravura, era soqoni tiko ena sivia na 60,000 na vanua. E veiyabaki e tara e rauta ni 1,500 na Vale ni Soqoni ni tubu tiko na kedra iwiliwili na gole yani. *\n“Niu se vuli ena sekeneri, e tomani au e dua noqu lewe ni kalasi ina vica na soqoni. Dua na ka nona qoroi ira na vulica vata tiko na iVolatabu, ni duidui na nodra yabaki. Dua na gauna sa oti e gole mai noqu boso ina soqoni. E qoroya tale ga noda vakayagataka wasoma na iVolatabu. Niu raica nona taleitaka na soqoni, e vakavuna meu marautaka vakalevu na soqoni!”—Jessica.\n“Au raica ni vukei au na soqoni meu kua ni leqataka vakalevu na bula ni veisiga kei na nuiqawaqawa. Eda vulica na sala me vakainaki kina noda bula, me vinaka noda itovo, kei na levu tale. Au dau vakila na vakacegu kei na marau niu biubiu mai ena Vale ni Soqoni.”—Timothy.\n“E dua na turaga au sureta ina soqoni e kaya: ‘Au gole ga meu vakacala nomuni vakabauta. Ia na kena dina ni cala ga na ka au vakabauta!’ E qoroya tale ga nodra veikauaitaki na iVakadinadina i Jiova. E kaya: ‘Au sa qai sotavi kemuni ga, ia oni kauaitaki au me vaka ga eda sa veikilai tu mai vakadede!’”—Jacob.\n“Eso na gauna au dau vakasamataka, ‘Au na biubiu ga ni oti na soqoni.’ Ia e dau seavu yani na rai qori ena gauna ni soqoni. Ni oti na soqoni, au dau veitalanoa kei ira tale eso, au sa guilecava na vuna e va kina ya noqu rai. Ke sega na soqoni keu sega ni kunea na itokani vinaka ena gauna qo.”—Madison.\n^ para. 19 Mo kila e dua na vanua ni soqoni, lako ina “Soqoni ni iVakadinadina i Jiova,” qai tabaka “Vanua Volekati Iko.”\niMeli iMeli Na Cava Mo Gole Kina ina Vale ni Soqoni?\nijwyp wase 76


Wordplanet: Sa Roro Tiko Mai Na Vakatulewa Baleti Itomi - Sa Caka Ca Vei Tacina O Itomi - Sa Mai Qaqa O Isireli - Holy Bible - Old Testament / Obadiah-\n1 A raivotu i Opetaia. Sa tukuna vaka oqo na Kalou o Jiova me baleti Itomi (keimami sa rogoca e dua na i tukutuku, sa tukuna, "dou tucake, meda valuti koya ena veivaluvaluti"):\n2 "Raica, au na vakalailaitaki iko ena kedra maliwa na veimatanitu; o na beci vakalevu.\n3 Na viavialevu ni yalomu sa vakacalai iko tale, o iko ka dau tiko ena qara ni ulunivanua, ka sa cecere na nomu i tikotiko; o sa tukuna e yalomu, 'O cei me kauti au sobu kina qele?'\n4 E dina o toka sara ki cake me vaka na ikeli, o vakadabera nomu sova ena kedra maliwa na vei kalokalo, mai keri au na kolotaki iko sobu i ra", sa tukuna o Jiova.\n5 "Kevaka era lakovi iko mai na daubutako, kei ira na dauvakasaurara ena bogiâ€”isa na nomu na vakalolomataki!â€” Era na butako tiko li me yaco ni sa cegu na lomadra? Kevaka era lako mai vei iko na dau veti vaini, era na sega li ni vakavoca eso na vua ni vaini?\n6 "E rawa vakacava me kunei o Iso! Ena rawa li me laurai na nona i yau talei!\n7 O ira kece nomu lewe ni matanitu era na kauti iko vakaukauwa kina i yalayala ni vanua; o ira na tamata o ni dau veiyaloni era na vakaisini iko ka vakasaurarataki iko. O ira o ni dau kakana vata era na bukia tale na kemu vere. Ka sega ni bau dua vei kemuni me kila rawa.\n8 "Me'u na sega li ni vakarusai ira na tamata vuku mai Itomi, kei na nodra kila ka ena ulunivanua i Iso?' sa tukuna o Jiova?\n9 Oi kemudou na tamata qaqa e Emani, dou na taqaya, ni sa yaco na tamata kecega ena ulunivanua i Iso, era na musuki laivi ena veivakamatei.\n10 "Oi valavala vakaukauwa vua na tacimu o Jekope, ena yacovi iko kina na madua, o na vaqeavutaki vakadua mai vuravura.\n11 Ena siga o vakatikitiki taki iko tani mai kinaâ€” mo qai sarava tiko mai na nodra kau vakabobula na nona mataivalu, o ira na veimataivalu era curumi Jerusalemiâ€”o iko o sa qai tu me vaka o wili vata kei ira.\n12 "Ia o iko mo kakua ni vakaraica ka vakadodorairaitaka tiko mai na siga i tacimu ena nona a kau vakabobulataki; o qai mamarau ena nodra sa ravuti tiko na gone i Juta ena nodra siga ni vakararawataki; o qai vosa vakadokadoka tu ena siga ni nodra kune ka rarawa.\n13 Mo kakua ni curuma na nodra matamata ni koro na noqu tamata ena siga era rarawa kina; mo kakua ni vakaraica na nodra rarawa ena siga era leqa kina, mo kakua ni kocova na nodra i yau ena siga era vakararawataki kina.\n14 Mo kua ni tu ena basoga ni sala; mo qai vakamatei ira na dro yani; mo kua talega ni soli ira mera vesuki ena gauna era vakacacani tiko kina.\n15 "Ni sa toro voleka na siga i Jiova kina veimatanitu; na ka o vakayacora ena vakayacori lesu tale vei iko; ena saumi lesu me tara na nomu ka vakamareqeti.\n16 Me vaka na nomu gunu tiko mai ena Noqu ulunivanua tabu, era na gunuva talega na veimatanitu; io era na gunuva ka gunuva era na qai duatani mai ka sega ni vaka e liu.\n17 "Ia ena ulunivanua o Saioni ena yaco kina na veisereki, kei na veivakasavasavataki; na mataqali i Jekope era na taura lesu tale na nodra vanua.\n18 Na mataqali i Jekope ena vaka na bukawaqa, kei na mataqali i Joseva ena vaka na yameyame; ia na mataqali i Iso ena vaka na qa ni sila; era na vakawaqa ni buka me caudre vinaka na kena yameyame, ena sega ni vo e dua era na dravusa taucoko sa tukuna o Jiova.\n19 O ira mai na ceva era na tawana na ulunivanua i Iso, na vanua lolovira era na tawana na kai Filisitia. Era na taura na qele i Ifereimi, kei na qele o Samaria o Penijamini ena taukeni Kiliati â€“ talega o koya.\n20 O ira na gone i Isireli ka ra kau vakabobula, era na taukena na vanua o Kenani ka yacovi Sarifaci. Na kai Jerusalemi era bobula ka ra tiko mai Sifarati era na taukena na koro levu ka tiko mai ena Ceva.\n21 Era na butuka mai na ulunivanua o Saioni o ira ka kauta lako mai na veivakabulai, me ra mai lewa na ulunivanua o Iso, o Jiova ena liutaka na matanitu.


2 Koronica, chapter 13 of the Fijian Bible - with audio narration\nOqo e sa na kena i katolu ni noqu na lako yani vei kemudou. "Mai na gusu ni lewe rua se lewe tolu, me ratou vakadinadinataka e dua na ka e ratou raica ni cala ni se bera ni vakatulewataki."\n2 Au sa tukuna oti vei kemudou ka ia tiko nai valavala ca e liu kei kemudou kece na kena vo, au sa vakasalataki kemudou rawa yani oqo, me vaka noqu a tiko e keri e nai karua ni noqu veisiko, au sa vola yani oqo, ni'u na lako yani au na sega ni veivosoti tale tiko, sa na yaco na veivakadodonutaki.\n3 Me vaka ni dou gadreva mo dou raica nai vakadinadina ni o Karisito e vosa dina tiko vei au, o Koya e sega ni malumalumu vei kemudou, ia sa tu ga vei kemudou na Nona kaukauwa levu.\n4 E dina ni a vakoti o Koya ena kauveilatai ena malumalumu, ia sa tu vua na kaukauwa ni Kalou. Oi keitou talega sa malumalumu vaka kina, ia keitou na bula vata kei Koya ena kaukauwa ni Kalou vei kemudou.\n5 Dou dikevi kemudou mada ka raica dou se taura dei tikoga na vakabauta. Dou vakatovolei kemudou. Dou sega ni kilai kemudou tiko li, ni sa tiko vei kemudou o Jisu Karisito? â€“ De dou na sega ni vakadonui.\n6 Ia sa dei na yaloqu ni dou sa rawa ni kila, ni keitou sa vakatovolei oti ka sega ni lutu tani.\n7 Au sa masu oqo vua na Kalou mo dou kakua ni caka cala, sega ni baleta me da vakadonui kina, ia mo dou kitaka na ka e vaka Turaga, e dina ga ni na rairai me vaka eda sega ni vakadonui.\n8 Ena sega ni rawa me keitou saqata na dina ena ka keitou cakava, ia keitou na totaka ga na dina.\n9 Ia keitou sa marau ga ni keitou sa malumalumu dou sa qai kaukauwa. Ia oqo sa na neitou qaqani masu mo dou na matua sara.\n10 Ia au sa vola tiko yani nai vola oqo ni'u tiko yawa mai vei kemudou, au ririkotaka tiko de'u qai yaco yani au qai cebuceburaki kemudou, me vaka na lewa sa vakatauca oti tu vei au na Turaga ena vukumudou, mo dou na vakatataki cake kina ka sega ni basuraki kemudou sobu.\n11 Au sa na mai tinia na noqu i vola na veiwekani ena vica na mala ni vosa oqo: Mo dou marau tiko, Dou tubu cake vei Karisito, Dou rogoca vinaka na ka au sa cavuta vei kemudou, Dou lomavata ka cakacaka vata, Ena dau tiko vata kei kemudou na Kalou ni loloma kei na vakacegu.\n12 Dou veireguci vakai kemudou ena yalo e savasava.\n13 Era sa loloma tu yani, o ira kece sa lotu tiko eke.\n14 Me tiko vei kemudou kecega na yalololoma ni Turaga o Jisu Karisito, kei na loloma ni Kalou kei na veitokani ni Yalo Tabu. Emeni.